
Darbo vertė. 


Tarpe daugelio visuotinai ginčijamų visuomenės ūkio mok- 
slo pagrindinių klausimų vienas dalykas beveik nekelia eko- 
nomistų tarpe ginčo — tai dėsnis, kad visuomenės ūk'o mok- 
slas savo pagrinde remiasi mainų reiškiniais, kurie apima visą 
žmoniją, — ne tik atskiras tautas ar valstybes, bet ir tolimiau- 
sius pasaulio kraštus. Iš mainų fakto atsiranda tam tikri spe- 
cifiniai visuomenės gyvenimo reiškiniai, kurie ir sudaro vi- 
suomenės ūkio mokslo objektą. Dėl tos pačios priežasties 
vertės ir kainos sąvokos yra pagrindinės visuomenės 
ūkio mokslo sąvokos, į kurias ekonomistai suveda pagrindinius 
mainų ūkio reiškinius, įtraukiant čia ir visuomenės pajamų pa- 
skirstymo problemas. 

Tačiau, nežiūrint ypatingos vertės ir kainos sąvokų reikš- 
mės visuomenės ūkio mokslui, ligi šiolei tos dvi sąvokos nesu- 
laukė visuotinai priimtino ekonomistams išsprendimo. 

Visų pirmiausia, vertės terminas gyvenime vartojamas ne- 
vienoda prasme. Tarp kita ko jis reiškia ir gėrybių mainomąjį 
santykį, konkrečiai išreikštą kainoje. Bet vertės sąvoka gali- 
ma Žymėti ir, sakysime, gėrybės naudingumas, jos tinkamu- 
mas patenkinti tą ar kitą mūsų reikmenę. Todėl ir visiškai 
teisingai sako A. Amonnas *, kad esant įsitikinus, jog mainomąjį 
santykį — mainovertę — tegalima išaiškinti išeinant iš gėrybės 
naudingumo — jos vartojamos vertės, tai šiąją tenka palikti 
visuomenės ūkio moksle, pažymint skirtumus vienos vertės 
sąvokos nuo antros. Todėl nesvarbu yra išaiškinti, kas yra 
vertė apskritai, bet išaiškinti; Kas „turima galvoje vartojant tą 
sąvoką visuomenės ūkio mokslo reikalui. 

Mainų santykiuose vertinimas gali būti daromas vienos 
gėrybės į kitos gėrybės rūšį arba gėrybės į pinigus, Pirmuoju 


— 


1 Žiūr. Alfred Amonn. Der Stand der reinen Theorie. Die Wirtschaits- 
wissenschalt nach dem Kriege. II B, 1925 Verlag von Duncker u, Humblot, 
Miinchen und Lepzig, pusl. 300 — 311. 

atveju vertinimo procesas išreiškiamas vertės sąvoka, ant- 
ruoju kainos. Darant vertinimo procese tokį skirtumą ir 
pripažįstant jį tiksliu, nors, kaip toliau pamatysime, kai kurių 
ekonomistų tokis skirtumas tarp vertės ir kainos sąvokų griež- 
tai yra neigiamas, tenka palikti abi tas sąvokas. Pirmoji — 
vertės sąvoka — reiškia abstraktesnę problemą, antroji — 
specialesnę*.  Išsprendus tinkamai pirmą problemą, tuo pat 
būtų išspręsta ir antroji problema, bet neatvirkščiai. Kainoje, 
kuri reiškia gėrybės vertės išreiškimą tam tikra visuotinai pri+ 
imta viena gėrybe — būtent pinigais, vertės nustatymas gali 
daug pareiti ir nuo tam tikrų pinigų ypatumų ir jų reikšmės 
mainų ūkyje. 

Pastaraisiais laikais ekonomistai vertės problemą sprėni> 
džia ne kaipo santykį tarp dviejų mainomų gėrybių išreiš- 
kiant vienos gėrybės vertę kita, bet kaipo gėrybių savitarpio 
mainų santykį. Tai reiškia, kad mainomų gėrybių vertė pa- 
reina ne vien tik nuo betarpiškai mainomų gėrybių, bet nuo jų 
santykio su kitomis mainų apyvartos gėrybėmis. Ir sprendžiant 
vertės problemą tenka atsižvelgti į bendrus mainų paini 
nustatomuosius dėsnius. 

Ši mainų santykių nustatomybės dėsnių problema keliama 
aikštėn su pirmomis visuomenės ūkio reiškinių aiškinimo užuo- 
mazgomis senovės graikų filosofų ir viduramžių scholastikų 
raštuose. Bet tos problemos reikšmė į tikrą aukštumą pasta- 
toma tik vadinamosios klasikų mokyklos, pradedant Adomu 
Smithu, kuris savo garsiame veikale „Wealth of Nations“ 
bando rasti gėrybių vertės nekintamą mastą. Tikėdamas tam 
tikro vertės masto galimumu, iis ieško jo ten, kas jam labiausiai 
atrodė pastovu ir visuotina, būtent, žmonių darbe“. 
A. Smitho taip pradžioje formuluotas vertės aiškinimas buvo 
patraukiantis ta prasme, kad iškėlė moralinę vertės pusę, kaipo 
žmogaus pastangų vaisių. Tačiau A. Smithas greitai pastebi, 
kad tokis aiškinimas nėra pakankamas. Nustebintas pramonės 
sudėtingumu ir tobulėjimu, kuris pareina iš augančios visuome- 
nės civilizacijos, įis atsisako nuo savo pirmutinio tvirtinimo, ir 


2 Žiūr. ten pat. 

3 Savo garsiame veikals — „An inguiry into the nature and causes oi 
the wealth of nations“ I knygos V skyriaus pradžioje jis sako: „darbas yra kiek- 
vienos prekės mainomosios vertės realinis mastas“. 


EIB 


darbo, kaipo vertės masto, idėją pakeičia platesne gamybos 
kaštų ideja skelbdamas, kad prekė „parduodama tiktai už 
tiek, kiek verta, arba kiek ji tikrai kaštuoja tam asmeniui, kuris 
patiekia ją į prekyvietę““. Vien tik darbu tegalima vertę aiš- 
kinti paprastame pirmykščiame visuomenės gyvenime, bet šių 
laikų gyvenime vertei susidaryti turi reikšmės žemė ir kapita- 
las, kaipo gamybos faktoriai. Smithas nustato, kad į gėrybių 
vertę stieina trys elementai: „alga, pelnas ir renta yra trys 
pirmykščiai kiekvienos pajamos šaltiniai, taigi ir kiekvienos 
mainomosios vertės“ . 

Adomas Smithas nedavė vienos ir aiškiai formuluotos ver- 
tės teorijos. Dėdamas vertės pagrindan „darbo kiekį“, supras- 
damas jį kaipo „toil and trouble“ — pastangas ir sunkumus“), 
negalėjo nustatyti tokiu darbo supratimu aiškaus vertės masto. 

Taip formuluota darbo vertės teorija negalėjo išlikti, ir ją 
toliau rutulioja ir papildo D. Ricardo. Vietoje subjektyviai 
suprantamų A. Smitho „pastangų ir sunkumų“, Ricardo vertės 
pagrindan deda obiektyvesnį dalyką, būtent darbo ilgį, kuris 
reikalingas gėrybei pagaminti" . Jis skiria vartojamąją 
vertę (value in use) ir mainovertę (value in exchange). 
Pirmąją nustato naudingumas, kuris antrajai neturi reikšmės, 
nes yra labai naudingų daiktų, kurie visiškai arba labai maža 
vertės teturi. Bet naudingumas yra būtina mainovertės prie- 
laida“. Naudingų daiktų mainovertės dydį nustato, anot Ri- 
cardo, du pagrindai: „jų retumas ir darbo kiekis, reikalingas 
jiems įsigyti“. „Yra gėrybių, kurių vertę išimtinai nustato 
jų retumas. Jokis darbas tokių gėrybių negali pagaminti, ir dėl 
to jų vertės negalima numažinti didesnių pasiūlymu“ 0, Tokių 
gėrybių vertė pareina nuo pirkėjų turtingumo ir noro jas įsigyti. 
Tų gėrybių vertė, kurios pareina nuo darbo — vadinamų lais- 
vai reprodukuojamų gėrybių vertė pareina beveik išimtinai nuo 
darbo kiekio, kuris į tas gėrybes įdėtas. Šis darbo kiekis nu- 


+ „Wealt of Nations“, I knyga, VI skyr. 

5 „Wealth of Nations“, I knyga, VI skyr. 

* „Wealth of Nations“, I knyga, V skyrius. 

7 Žiūr. David Ricardo. Grundsžtze der Volkswirtschaft und Besteuerung. 
III Auilage. Herausgeben von H. Waentig 1923. 19 pusl. 

s Ten pat, I skyrius, I dalis, pusl. 9 — 10. 

9 Ten pat, I sk. I d. 10 p. 

10 Ten pat, I sk. I d. 10p. 

stato reliatyvinę vertę, kuri vienintelė ir rūpi Ricardo nustatyti, 
t. yv. santykį, kuriuo gėrybės savitarpiai mainomos. Įvairių 
rūšių darbo Ricardo nesuveda į „visuotinį darbą“. „Vertinimai, 
kuriuose įdėta įvairaus darbo kokybės, pakankamai tiksliai iš- 
silygina prekyvietėje visiems praktikos tikslams“. Vertę su- 
daro ne tik „gyvas“ darbas, — t. y. betarpiškai įdėtas gėrybei 
pagaminti, bet ir darbas, įdėtas į gamybos priemones — įran- 
kius, mašinas ir t.t. “ — vadinasi, ir kapitalas ir įvairi jos 
sudėtis.“ Darbo kaštais nustatoma vertė yra „naturalinė“ 
vertė. 


Priešingai naturalinei vertei, nustatomai darbo kaštų, pre- 
kyvietės kaina pareina nuo pasiūlų ir paklausų. Prekyvietės 
kaina dažnai nukrypsta nuo naturalinės kainos, bet tik laikinai, 
varžytynės prekyvietės kainą vėl grąžina į naturalinį dydį. Dėl 
to ir pelnai įvairiose visuomenės ūkio šakose turi tendencijos 
išsilyginti, jei vienoj gamybos šakoje iškilus kainoms susidaro 
didesnis pelnas, tai greitu laiku jis turi išsilyginti“ , nes kapi- 
talai pradeda plūsti į pelningesnę gamybos šaką, padidina pa- 

"siūlus, tuo numuša kainas, o kartu su šiomis ir pelną. 

Iš darbo vertės Ricardo pašalina rentą, kaipo atsirandančią 
iš patogesnių gamybos atžvilgiu dirvų naudojimo, — gamtos 
ar vietovės privilegijos“. 

Tuo būdu matome, kad Ricardo, bandydamas surasti ob- 
jektyvinį vertės mastą, randa iį darbo ilgyįe. Bet greta to 
randame dar atskiras vertės teorijas — prekyvietės, retenybių, 
žemės rentos. Vieno gėrybių vertės nustatančio principo ne- 
randame Ricardo moksle. 

Kiti klasikiškosios mokyklos atstovai laikosi Ricardo ver- 
tės teorijos stengdamiesi aiškiau ją suformuluoti, o kartais iš- 
keldami ir tokių vertės momentų, kurie Ricardo nebuvo paste- 
bėti. Taip antai, Malthus nustato dviejų rūšių priežastis, nuo 
kurių pareina mainovertė: vidujines ir išorines. Vidujinėmis 
priežastimis jis vadina tas priežastis, „nuo kurių pareina noras 


11 Ten pat, 19 pusl. 

12 Ten pat, 22 pusl. 

13 Ten pat, 38 pusl. 

14 Ten pat, XXX skyrius. Apie pasiūlų ir paklausų įtaką kainoms, 392 pusl. 
ir toliau. 

15 Ten pat, II skyr. 52 pusl. 

turėti prekę ir sunkenybes tapti jų savininku“. Išorinėmis prie- 
žastimis jis vadina tas, „kurios veikia norą.ir sunkenybes tapti 
įvairių daiktų savininkais, kuriuos galima išmainyti į norimą 
prekę““. Pasak Malthaus, vertė yra neišvengiamas mainų 
praktikos reiškinys ir kaip šie — yra dvipusė. Kaip mainuose 
veikia du faktoriai — gamintojo valia, kuris parduoda, ir var- 
totojo valia, kuris nori pirkti, taip ir vertę nustatančius fakto- 
rius galime suvesti į pasiūlų ir paklausų principą. Vertė rodosi 
jam kaipo pusiausvyros rezultatas patiekiamo į prekyvietę kie- 
kio ir paklausų intensyvumo!".- Tuo tarpu kaip Ricardo dau- 
giau kreipė dėmesio į prekes ir darbą, kurio jos kaštuoja, 
Malthus labiau stebėjo žmogaus reikmenes ir tą, kas reikalinga 
joms patenkinti. Dėliai to jis, palyginti su Ricardo, sumažina 
gamybos kaštų reikšmę vertei, kurios pasikeitimus ir svyravi- 
mus jis yra linkęs aiškinti didesniu ir mažesniu prekių retumu 
ar trūkumu.“ Jis taip pat iškelia aikštėn ir ypačiai pabrėžia 
vertės susidaryme „įgijimo sunkenybės“ momentą, kuris vėliau 
kitų ekonomistų buvo vartojamas su didesniu autoritetu. 


Iš tolimesnio klasikų vertės teorijos rutuliojimo pažymė- 
tinas NassauSenioro iškeltas retumo momentas arba, tei- 
singiau sakant, reto naudingumo, kuo Senioras prisiartina vė- 
lesnių laikų ekonomistams **. 


Kiti klasikų mokyklos atstovai, kaip antai: Mac Culloch, 
Stuartas Millis, Cairnes savo veikaluose vertės teoriją popu- 
liarizuoja, labiau pabrėždami vieną ar kitą vertės momentą, 
iškeltą jų pirmtakūnų. Naują žingsnį klasikų vertės teorijai iš- 
plėsti ir patobulinti daro Alfredas Marshallas, derinda- 
mas Ricardo vertės mokslą su paskutinio naudingumo vertės 
teorija. Jis nustato, kad vertei susidaryti turi reikšmės pasiū- 
lai, kurie pareina nuo gamybos kaštų, ir tuo jis tęsia klasikų 
mokslą, o paklausai pareina nuo paskutinio naudingumo — ir 
tuo autorius prišlyja prie naujosios vertės teorijos. 


16 Pig, La Valeur d'aprės Ies čconomistes anglais et francais depu 
Adam Smith et les physiocrates jusąu'a nos jours. 1921 par Charles Turgeon 
et Charles-Henri Turgeon, pusl. 146 

17 Ten pat, 150 — 153 p. 

18 Ten pat, 156 

19 Žiūr. Charles Gide et Charles Rist. Historie des doctrines 6conomi- 
gues, 1922, pusl. 415. 

Palankiai aiškindamas Ricardo mokslą Marshallas savo 
dualistine teorija padaro lieptą tarp senosios klasikų mokyklos 
ir paskutinio naudingumo teorijos. 

Klasikų, ypačiai Ricardo, formuluotą darbo sėitšė teoriją 
palaiko linkę į socializmą ekonomistai ir virsta tikrais jos ša- 
dininkais, tuo tarpu Adomo Smitho ir Ricardo sekėjai Anglijoje, 
kaip matėme, labiau nukrypsta į kaštų teoriją. Socialistai eko- 
nomistai palaiko dėsnį, kad visų darbo produktų vertė išeina 
tik iš darbo. Iš tokių ekonomistų tenka pažymėti Thompso- 
ną,, Proudhoną, Lassalį, Rodbertus. Socialistinių 
ekonomistų konstruuojamoje darbo vertės teoriioje, kuri vis 
dėlto toli nenukrypsta nuo klasikų, naują Žodį pasako Karlas 
Marksas“. 


Marksas visų pirmiausia nustato, kad darbas yra ne tik 
vertės mastas ar priežastis, bet vertės substancija. Daiktų 
naudingumas, kuris sudaro būtiną vertės sąlygą, neišaiškina, 
pasak jo, mainovertės, nes kiekvieni mainai rodo kažkokį mai- 
nomųjų daiktų bendrumą, tapatybę. Šią tapatybę ir sudaro 
darbo kiekis, esamas mainomosę gėrybėse“. Prekių kačitus 
sudaro ne kas kita, kaip tik susikristalizavęs joje žmogaus dar- 
bas. Vertės dydis pareina nuo mažesnio ar didesnio įdėto į jas 
vadinamo „visuomeniškai reikalingo darbo“, išskaičiuojamo vi- 
dutiniu valandų skaičiumi. Išeidamas iš šio pagrindinio dėsnio 
Maksas karistruuoja ir savo viršudarbio ir viršuvertės teorijas 
su jų socialiai ekonomiškais padariniais. 


Darbo vertės kritika. 


Klasikų vertės teorijos visų pirmiausia pasižymi tuo, kad 
gėrybių vertę išveda iš objektyvinių, esančių šalia individų ir 
jų subjektyvinių reikmenų, faktorių, ir šia prasme ji yra objek- 
tyvinė. Obijektyviniais faktoriais, nustatančiais vertę ir kainą, 
jie laiko gamybos kaštus, arba tam tikrus gamybos kaštus — 
darbo kaštus. Kaipo kaštai buvo iš dalies suprantami naturali- 
niai arba substanciniai tų kaštų kiekiai, iš dalies jų kainos. 


2 Pig. E. Bėkm-Bawerk. Wert. — straipsnį Handwūrterbuch der 
Staatswissenschaften, IV Auf. 1928 m. — VIII B., pusl. 994, 
21 Žiūr. Karl! Marx Das Kapital. B. I, pusl. 4 ir toliau. 

Tiek, kiek kaštai buvo suprantami kaipo gamybai reikalingų 
naturalinių gamybos priemonių kiekių kainos, tokis aiškinimas 
sukosi rate, nes tam tikros kainos buvo aičkinamos kitomis 
kainomis, o paskutinių kaštų gėrybių kainos liko neišaiškintos. 
Suprantant vertę sudarančiais gamybos kaštais reikalingus gė- 
rybei pagaminti substancinius gamybos Priemonių kiekius, rei- 
kia turėti vienas toms gėrybių gamybos priemonėms mastas. 
Bet jei sudarant gėrybės kainas tenka skaitytis su daugeliu 
įvairių ir nevienodai matuojamų gamybos priemonių, tai ir kai- 
nos dydžiai negali būti suvesti į gamybos priemonių kiekius. 

Klasikai iš tikrųjų manė, kad jie laisvai gaminamas gėrybes 
gali pagaliau suvesti į vienodą gamybos priemonių rūšį, būtent 
į darbą, kurį, kaip jau mes matėme, klasikai įvairiai suprato, bet 
dažniausiai kaipo „pastangų ir sunkumų“ kiekį, kuris reikalin- 
-gas gaminant gėrybę. Bet kadangi neįmanoma buvo rasti bet 
kurį mastą tarp tų „pastangų ir sunkumų“, kurie įvairių Žmo- 
nių galėjo būti labai įvairūs, tai Ricardo vietoje jų pastatė 
objektyvesnį ir lengviau išmatuojamą dalyką — darbo ilgį. 
Tokis vertės aiškinimas griežtos formos įgauna pas Karlą 
Marksą. 

Nustačius tam tikrą sąryšį tarp darbo laiko ir darbo pas- 
tangų, buvo pastebėta, Kad tarp įvairių darbo rūšių tas san- 
tykis gali buti įvairus, todėl reikėjo vertės mastą suvesti į vi- 
dutinį darbą. Bet ir tokis mastas negali tikti vertei nustatyti 
kaipo visiškai objektyvinis ir nekintamas dalykas, nes darbai 
skiriasi ne tik pagal įvairias pastangas ir sunkumus, bet ir pa- 
gal įvairius techniškus reikalavimus, kurie negali būti visi vie- 
nodų būdu nustatomi pagal įvairų sunkumą pačio sunkumo 
prasme, bet nustatomi techniško komplikuotumo atžvilziu, tech- 
niško tinkamumo atžvilgiu. „Darbas ūkišku atžvilgių nėra 
paskutinė kaštų gėrybė, bet tik viena iš kaštų gėrybių kate- 
gorija, kaip teisingai sako Alfredas Amonnas ** , kuri tam tikru 
atžvilgių sudaro vieną rūšį, bet ne tuo būdu, kad išnyktų visi 
kokybiniai skirtumai arba kad ją galima būtų suvesti į kvanti- 
tetinius skirtumus“. Jau ką tik minėtas mokslininkas teisingai 
„pripažįsta, kad darbo kiekis gali turėti tam tikros reikšmės 


2 Alfred Amonn. Grundzige der Volkswohlstandslehre, Erster Teil. 
Jena. 1926 m, pusl. 168—173. Jo darbo vertės kritika čia daugiausia ir nau- 
dojuosi. 


gėrybių kainai sudaryti. Tatai gali būti tais atvejais, kai dar- 
bas iš vienos gamybos šakos laisvai gali pereiti į kitą būda- 
mas nesurištas su asmeniškomis kvalitikacijomis. Dėl to ir 
tam tikroje gėrybių grupėje pasiūlai taip pat krypsta, kad galėtų 
būti pagaminti tokiu nekvalifikuotu darbu. Ir tuomet darbas 
ir nustato ceteris paribus ir gėrybių kainas. 

Kadangi dabar kiekviename visuomenės ūkyje esti tokių 
gėrybių, kurios tegali būti gaminamos tik ypačiai kvalifikuotu 
darbu, ir gėrybių, kurių gamybai, be darbo, reikalinga ir tam 
tikros rūšies žemė, tai darbo vertės teorija negali išaiškinti nei 
gėrybių kainų, nei reliatyvinio jų aukščio, o tik kainų santykius 
gėrybių, reikalaujančių vienodos rūšies darbo. 

Bet ir formaliniu atžvilgiu klasikų darbo vertės teorijai 
galima daug kas prikišti. Kaip jau buvo minėta, klasikai buvo 
linkę vertę ir kainą aiškinti objektyviniais faktoriais. Betgi 
jie neatmeta visiškai ir subjektyvinių momentų, išreikšdami 
juos vadinamoje prekyvietės kainos teorijoje, kuri stovi 
šalia vadinamos naturalinės kainos teorijos. Prekyvietės 
kainą nustato pasiūlų ir paklausų dėsnis. Šie subjektyviniai 
kainos momentai klasikų buvo laikomi nykstamais atsitiktiniais 
nukrypimais nuo naturalinės obiektyvinių faktorių nustatomos 
kainos. 

Subiektyvinis momentas mainų teorijoje buvo įvestas į 
kainos aiškinimą dar ir kitu atveju, būtent konstruuojant rete- 
nybių vertės sąvoką, kuri neturi jokių gamybos kaštų arba 
bent reprodukcijos kaštų, kaip kad laisvai gaminamosios prekės. 
Retenybės gėrybių kaina, anot klasikų, parėjo nuo pirkėjo ir jo 
perkamosios jėgos. 

Tuo dvilypiu kainos ir vertės aiškinimu klasikai įnešė į 
kainos ir vertės problemos sprendimą dualizmą, kuris forma- 
liniu teorijos atžvilgiu negalima laikyti teigiamu dalyku, nes 
vienodos prig'mties reiškiniai buvo dvejopai aiškinami, 

Maža to, įie neišaiškino ir to, ką turėjo nustatyti prekyvie- 
tės kaina, ką naturalinė ar retenybės kaina, Aiškindami preky- 
vietės kainos kritimą ir kilimą, jie neišaiškino, iš kur tie kainos 
pasikeitimai atsiranda. Naturalinės kainos sąvoką klasikai aiš- 
kino arba kaštų suprastinta sąvoka, — suvesdami kaštus į vie- 
nodą darbo kiekio faktorių, arba sukosi rate — pačius kaštus 
laikydami verte arba kaina. Naturalinės kainos aiškinime kai 

kada tam tikrą vaidmenį turėjo ir subjektyvinis „toil and 
trouble“ — sunkumų ir pastangų — momentas (Smitho moksle), 
kuris davė progos atnaujinti klasikų mokyklą, bet vientisos 
teorijos nesudarė. 

Naturalinės kainos teorija, pasak kurios gėrybės vertė 
atitinka jos kaštus, rėmėsi dviem prielaidom — gamybos prie- 
monių judrumu ir laisvos prekyvietės egzistavimu. Bet jau 
Sismondi savo veikale „,„Nouveaux Principes d'Economie politi- 
gue“, išleistame 1819 metais, nurodo į nepatogumus visuo- 
menės gerovei, surištus su perėjimu darbo ir kapitalo iš vie- 
nos į kitą gamybos šaką“ Išsemiamą kritiką tų dviejų išeigi- 
ninių klasikų vertės ir kainos teorijų prielaidų duoda Gusta- 
vas Casselis savo veikale Theoretische Socialėkonomie“*. 
Jis nurodo, kad klasikų nuomonė dėl gamybos priemonių pe- 
giant į laukiamas kainas ne visiškai atitinka tikrenybę. (Ga- 
rėjimo be sankrėčio iš vienos gamybos šakos į kitą atsižvel- 
myba šiandieną naudoja tvirtą realinį kapitalą, kuris tegali būti 
vartojamas tik vienam tikslui ir be didelių nuostolių negali 
būti naudojamas kitiems reikalams ar perkeltas į kitą vietą. 
„Mašina“, teisingai pastebi Casselis: „batams siūti negali būti 
sunaudota kitam reikalui, sustojus batų gamybai mašina nustotų 
savo vertės“. Tą pat galima pasakyti kuone apie visą realinį 
kapitalą. Todel ir gamybos reguliavimas negali būti tokis pil- 
nas, kaip tat teorija leidžia. Kurio nors produkto kaina 
krinta, nes pasiūlai prašoka paklausus, ir įmonės, nepadengian- 
čios gamybos kaštų, turi užsidaryti, tuo sumažina pasiūlus, ir 
pusiausvyra tarp kainos ir gamybos kaštų vėliai zali būti atsta- 
tyta. Bet patyrimas parodo, kad tai vargu bau visiškai teisinga. 
Jei surištas kapitalas neapsimoka, tai dar nereiškia, kad vers- 
lamonė sustos. Ji bevelys tęsti darbą, kad tik gautų nors šio- 
kias tokias pajamas, nes, sustabdžius verslamonės veikimą, 
įdėtas į ią kapitalas gali visiškai nustoti reikšmės. Ypačiai 
tokis reiškinys pastebimas žemos konjunktūros laikotarpiais. 

Taigi, laisvos varžytynės del kapitalų įudrumo stokos ne- 
pajėgia realizuoti normalaus kainų susidarymo. 


23 Žiūr. Ch. Gide et Ch. Rist. Histoire des doctrines ėconomigues, IV ėd. 
1922 m., pusl. 212. 

21 Gustav Cassel. Theoretische Socialėkonomie, III Aufl. Erlangen — 
Leipzig, 1923, pusl. 99—110. 

Dabar dėl antro klasikų vertės ir kainos išeinamojo punkto 
— dėl prekyvietės egzistavimo. Prekyvietę sudaro daugelis 
laisvai statančių savo sąlygas pirkėjų ir pardavėjų. Patiekiami 
tokių pardavėjų pasiūlai (siūlomi kiekiai) ir klausiami kiekiai 
sudaro palyginti su bendrais pasiūlais ir paklausais nedidelę 
jų dalį. 

Tokių prekyviečių šių laikų visuomenės ūkyje iš tikrųjų 
randame. Bet klaidinga būtų manyti, kad jos savaime atsiran- 
da ar yra gamtos padaras, 

Šių laikų miestų bendruomenės kaip ir viduramžiais ren- 
gia maisto dalykų turgus, stato iiems namus (hales) ir sker- 
dyklas, laiko maklerius, reguliuoja maisto dalykų kainas, ku- 
rios apytikriai atitinka gamybos kaštus. Tam tikras regla- 
mentavimas ir organizacija yra būtinos šių laikų prekyvietės 
sąlygos. Šios sąlygos būtinos yra produktų ir efektų biržoms, 
kurių uždavinys yra nustatyti atitinkamą tikriesiems pasiū- 
lams ir paklausams kainų susidarymą. "Taigi laisvos varžyty- 
nės mūsų laikais jei ir egzistuoja ligi tam tikro laipsnio, tai yra 
stipriai aprėžtos ir atsirado jos kaipo sąmoningų pastangų vai- 
sius sukurti sąlygas racionaliai kainoms susidaryti. 

Nesant organizuotos prekyvietės sunkiai būtų įmanoma 
gamyba prekyvietei. Vargu bau kas norės gaminti nežinomai 
ir neaiškiai prekyvietei. 

Tuo būdu ir klasikų prielaidos dėl kapitalų judrumo ir lais- 
vos prekyvietės egzistavimo jei ir turėjo tam tikros reikšmės 
kapitalistinės gamybos įsigalėjimo prieaušryje, tai šiandieną 
apie jas galima kalbėti tik su labai didelėmis išimtimis. 

Nepatenkinamas klasikų mokyklų vertės ir kainos proble- 
mų sprendimas pagimdė naujų teorijų, kurios bando konstruuoti 
naujas vertės ir kainos teorijas. Iš teorijų, turėjusių didelio 
populiarumo po klasikų mokyklos, visų pirmiausia tenka pa- 
žymėti paskutinio naudingumo teoriją. 


Paskutinio naudingumo mokykla. 


Šioji mokykla vertės ir kainos pagrindan deda paskutinį nau- 
dingumą, kuris ne visų tos mokyklos ekonomistų vienodai su- 
prantamas ir vienu vardu vadinamas. Jevonsas jį pavadino 
„paskutinio naudingumo laipsniu“, Walras vadina jį pasku- 
tinės tenkinamos reikmenės intensyvumu, arba retumu. Ter- 

minologijos įvairumas, kaip teisingai sako Charles Gide, pareina 
nuo pačios sąvokos miglotumo *. 

Paskutinio naudingumo vertės teorija buvo paskelbta ne- 
pareinamai vienas nuo kito iš karto trijų ekonomistų — Stan- 
ley Jevonso (1871) Mengerio (1871), taip pat ir 
Walras — (1874), jei neskaityti Gosseno, kuris savo 
veikalą buvo paskelbęs daug anksčiau, bet liko nepastebėtas. 

Paskutinio naudingumo vertės teorija pašalina klasikiško- 
sios mokyklos vertės teorijos nevientisumą, ir vertės teorija, 
kaip sako Amonnas“", buvo sudaryta iš vieno gabalo, o ne 
sudurstyta iš kelių gabalų, Atrodė, kad paskutinio naudingumo 
vertės kūrėjams pavyko rasti principą, kuris apėmė vienodai 
vertės susidarymą įvairiais atvejais, ir tą, ką klasikai vadino 
vartojamąja ir mainomąja verte ir naturaline kaina, preky- 
vietės ir retenybių kaina. 

To dėliai paskutinio naudingumo vertės teorija bent forma- 
liniu atžvilgiu aukščiau stovėjo už klasikų teoriją. 

Šios naujos teorijos pagrindan yra padėtas, kaip jau sa- 
kyta, paskutinis naudingumas — t. y. konkrečios gėrybės 
naudingumas — mažiausia laukiama iš to gėrybės kiekio 
nauda subjektui. Tuo būdu gėrybės vertę sudaro subjekty- 
vinis žmogaus santykis su daiktu, psichologiškas žmogaus 
pergyvenimas. Paskutinio naudingumo teoretikai, analizuo- 
dami tuos psichologiškus pergyvenimus, priversti krypti į 
psichologiją. Tačiau šioje srityje jie bepaliekti diletantais, nors 
ir gerąja prasme. Psichologams, kuriems čia priklauso spren- 
džiamas žodis, teko neigiamai išsitarti apie Šią teoriją““, 

Bet ne vieni tik psichologai paskutinio naudingumo teori- 
jos pagrindą laiko nepakankamų vertės ir kainos reiškiniams 
išaiškinti. Taip antai G. Casselis, kalbėdamas apie pasku- 
tinio naudingumo teoriją **, sako: „Pirmas priekaištas, kurį 
tenka daryti šiai daugeliu atžvilgių ginčijamai teorijai, yra tas, 
kad ji ūkio mokslui visiškai nereikalinga. Paskutinio naudin- 


išė i Žiūr. Ch. Gide et Ch. Rist. Histoire des doctrines ėconomigues, pusl. 

2 Pig. jau cituota Alfredo Amonno. Der Stand der reinen Theorie (Wirt- 
schaftswissenschaft nach dem Kriege), pusl. 269 ir tol. 

27 Žiūr. Kraus „Zut Theorie des Wertes“, Halle 1901 ir „Grundlagen der 
Wertiheorie*, Jahrbicher der Philosophie. II t. 1914 m. 

23 Gustav Cassel. Theoretische Socialėkenomie, pusl. 68—71 

gumo teorija yra bandymas paklausų psichologiją įsprausti į 
abstraktines matematikos formulas.  Reikmenių tenkinimo 
„nauda“ traktuojama kaipo galima vertinti aritmetiškai. Ten- 
kinant reikmenę sukcesyvinėmis lygiomis dozomis, atitinka- 
mai kyla bendroji nauda, bet visados lėčiau, paskutinis ben- 
dros naudos priaugimas, „paskutinė nauda“ eina vis mažyn ir 
mažyn. Šią paskutinę naudą atitinka, esant pusiausvyrai, Kai- 
na, mokama už paskutinę reikmenės tenkinimo dozą. Tai yra 
visuotinė formulė, kuri, pasak paskutinio naudingumo teore- 
tikų, apima kiekvieną ūkio vedimą“. 2 

Tas pats ekonomistas toliau sako, kad visa paskutinio 
naudingumo teorija, kaipo teoretinė ūkininkavimo dedukcija, 
išvesta ir iš postulato, kad ūkio subjektas siekia maksimum nau- 
dos. Tokia grynai formalinė teorija, kuri nieku būdu nepa- 
gelbsti išaiškinti realinių reiškinių, kainų teorijai visiškai ne- 
reikalinga. Be to, jis pastebi, kad tokis deduktyvinis paklausų 
išvedimas iš vienintelio principo, kuriuo taip vaikiškai pasi- 
džiaugta, galimas tik sudarant labai dirbtines konstrukcijas ir 
gana stipriai suprastinant tikrenybę. Ir štai dėl ko. Visų pir- 
miausia, nėra galimas ūkio subjektui abstraktinis, bet kuria 
atsiskaitymo skale išreikštas, naudos vertinimas įvairiais reik- 
menių tenkinimo laipsniais visose jų rūšyse. Tokiems verti- 
nimams jam reikalinga bent esamų kainų pagalba. Ūkinin- 
kaująs žmogus tegali spręsti, kas jam pirkti, taigi nustatyti ri- 
bas tarp tų reikmenių, kurias jis nori patenkinti, ir tų, kurias 
uori palikti netenkinęs, jei jis žino jau esamas kainas. 


Dar toliau Casselis nurodo, kad ne visur tinka dėsnis, 
jog paskutinis naudingumas yra tolygus kainai, Jei reikmenė 
gali būti įvairiomis dozomis patenkinta, tai dar nereiškia, kad 
paskutinė doza tolygi jos kainai. Apie reikmenes, kurios turi 
būti ligi prisotinimo patenkintos, tenka pasakyti, kad ir pasku- 
tinės dozos nauda aukščžiau vertinama, kaip jos kaina, ką 
matome iš to, kad tos reikmenės ir aukštesnėms kainoms 
esant taip pat tenkinamos. Kitaip sakant, jų elastingumas yra 
lygus nuliui. Čia prisideda dar ir tai, kad įvairūs reikmenių 
patenkinimo laipsniai nesudaro tęsiamos (kontinuirliche) eilės, 
kurią suponuoja teorija. Taip antai nuomininkas, mokąs už 
butą 2000 mr., neatsisakys nuo to buto, įei jo kainą pakels iki 
2100 mr. Taigi šiuo atveju „paskutinė nauda“ aukštesnė kaip 

kaina. Iš to tenka padaryti išvada, kad paskutinio naudingumo 
sąvoka kainai nustatyti netinka. Tokią išvadą Casselis ir kiti 
nauji ekonomistai ir padaro. 

Kaip klasikų mokyklos atstovai nedavė vienodos vertės teo- 
rijos, bet kiekvienas iš jų įnešė savų momentų, taip ir paskutinio 
naudingumo vertės teorija nesudaro vienodos, visų jos atstovų 
vienaip suprantamos teorijos. 

A. Amonnas“" paskutinio naudingumo teorijas skiria į dvi 
sroves — vieną srovę sudaro Jevonsas ir Walras, vo- 
kiečių literatūroje tai srovei atstovauja Schumpeteris ir 
švedų okonomistas, rašęs vokiečių kalba, Wickselis. An- 
trą srovę, vadinamą Austrų mokykla, sudaro — C. Menge- 
ris, von Wieseris ir Bohm-Baverkas. Antrąją 
srovę Amonnas vadina paprastesne, bet del savo paprastumo 
mažiau patenkinama, pirmąją laiko formaliai pilnesne. 

Pagal Austrų mokyklą“, gėrybės kainą iš vienos pusės 
nustato tos mainų poros (pirkėjo ir pardavėjo) subjektyviniai 
vertinimai, kuri: stovi mainų pajėgumo riboje, taigi, tos mainų 
poros, kuri savo vertinimais dar gali dalyvauti mainuose; ir iš 
antros pusės, tos poros, kurios vertinimai yra toki žemi, kad 
mainų aktas nebegali įvykti — taigi kainą nustato mažiausia pa- 
jėgiančios mainų poros vertinimai ir tos poros, kuri pašalinta iš 
mainų proceso, bet iš visų negalinčių savo vertinimais dalyvauti 
mainų procese yra stipriausia. Tos poros, vadinamos paskutinę 
pora, vertinimai nustato mainamų gėrybių vertinimų santykį. 
Amonnas tą santykį taip formuluoja tiksliau:“* „kainą nustato to 
pirkėjo vertinimai (kaipo vertinimų santykis), kuris iš visų mai- 
nų dalyvių žemiausiai vertina mainomą gerybę santykyje su 
kaina (kainos gėrybe), ir to pardavėjo, kuris iš visų mainų daly- 
vių brangiausiai vertina — kaipo aukštutinės ribos, 
ir vertinimai to iš mainų pašalinto pirkėjo, kuris prekes san- 
tykyje su kainos gėrybe aukščiausiai vertina, ir to pašalinto 
pardavėjo, kuris ją žemiausiai vertina, kaipo žemutinės 


29 Žiūr. jo „Der Stand der reinen Theorie“ pusl. 281 p. 

30 Austrų mokyklos mokslas išdėstytas yra: Bokm-Bawerko „Kapital und 
Kapitalzins“, II Abteil. Positive Theorie des Kapitals Wieserio; — Theorie der 
gesellschaitlichen Wirtschait, jo „Grundrisse der Socialokonomie“, I Abt. II Auf 
1924; Zuckerhandlio straipsnis „Handwėrterbuch der Staatswissenschafte“ IV 
Aui. VI t. 

31 Stand der reinen Theorie.. p. 282, jau cit. pirm. 

ribos“. Imant galvon tai, kas pirmiau sakyta, paskutinio 
naudingumo kainų įstatymą taip galima formuluoti: kainą nu- 
stato vertinimai tų faktinai dalyvaujančių mainuose subjektų, 
kurie prekes santykyje su kainos gėrybe žemiausiai vertina. 

Tokis kainos judėjimo aiškinimas taip pat sukėlė ekonomis- 
tų nepasitenkinimą. Tokis kainos aiškinimas jau dėl to negali 
būti laikomas patenkinamu, kad čia kainos aukštis suvedamas 
į tokį dydį, kuris nėra prieš tą dydį ir nepareinamai nuo jo au- 
statomas, bet tik kartu su juo. Tą dydį sudaro „paskutinio pir- 
kėjo vertinimai“ — būtent, žemiausi faktino pirkėjo vertinimai, 
Bet kas yra tie faktini pirkėjai, tas pareina nuo pačių nustatomų 
kainų, taigi ir vertinimų dydis nustatomas kainos. Ir aiškinimas 
tuo būdu sukasi rate. Kaina neaiškinama kitomis kainomis, kaip 
antai klasikų pirmykštėje gamybos kaštų teorijoje, bet kaina aiš- 
kinama tokiu dydžiu, kuris tegali būti nustatytas remiantis ta pa- 
čia kaina **. 

Panašų ratą Austrų mokyklos vertės kainos teorijos aiškini- 
me galima rasti ir kitu atžvilgiu. Vertinimai, kuriais paskutinio 
naudingumo Austrų mokykla nustato kainas, suponuoja kitas 
kainas. Kiek kas nori ir gali mokėti kainos gėrybės (pinigų) už 
mainomą gėrybę, pareina nuo to, kiek jis turi mokėti už kitas 
norimas gėrybes, kiek šios jam kaštuoja. Negalima laikyti pa- 
tenkinamu tokio aiškinimo, jei atskiras mainų santykis tegalimas 
išaiškinti kitais mainų santykiais. 

Austrų mokyklos kainos aiškinimas negalėjo patenkinti pa- 
prasčiausio mainų atvejo, kad kainos gėrybė neturi jokios ver- 
tės — yra pinigas. Nei pirkėjas, nei pardavėjas neturi pirmykš- 
čio pinigų vertinimo, pinigų vertės labiau pareina nuo gėrybių 
kiekių, kurių už juos galime pirkti, o tatai reikalauja jau iš anks- 
to nustatytų kainų. 

Antrosios paskutinio naudingumo teorijos grupės šalininkai 
duoda tobulesnį kainos išaiškinimą. Jų tarpe visų pirmiausia 
tenka paminėti Wicksellį“*. Wicksellis išveda kainą tiesiogi- 
nai iš paskutinės naudos, ko nerandame Austrų mokykloje, kuri 
konstatuoja tam tikrą sąryšį tarp kaiaos ir paskutinės naudos, 


32 Ten pat, 283 pusl. 
3 Pig. Wicksell, Vorlesungen ūber Nationalokonomie ant Grundlage des 
Marginalprinzips, Theoretischer Teil. I B. Pusl. 98 ir 118 

bet neišveda kainos iš paskutinės naudos. *= Wicksellis ope- 
ruoja ne izuoliuota paskutine atskiros gėrybės nauda, bet visų 
gėrybių bendros naudos funkcija, kurias norima įsigyti, ir tuo 
būdu išvestos atskirų gėrybių naudos žymimos Fa (a, b, c...), Fb 
(a, b, c...) ir kt., o nenorimos gėrybės naudos funkcija lygi nuliui. 
Tam tikros gėrybės paskutinę naudą sudarys skirtumas tarp vi- 
sų norimų gėrybių bendros naudos ir bendros kitų gėrybių, at- 
metus kalbamos gėrybės paskutinę naudą, arba bendros naudos 
priaugimas įgijus tą gėrybę. Išeidamas iš to Wickselis kons- 
truuoja kainai nustatyti lygčių sistemą, kuri turėtų išreikšti išvie- 
nos pusės proporcingumą tarp prekių kainų ir reikalaujamų gė- 
rybių kiekių paskutinės naudos vertinimų ir iš antros pusės mai- 
nomų gerybių mainoverčių sumos lygybę su mainomų gėrybių 
mainovertės suma kiekvienam mainų subjektui ir, be to, atskirų 
mainų dalyvių reikalaujamų kiekių sumos lygybę su įvairių esa- 
mų gėrybių prekyvietėje bendru kiekiu. 

Bet kadangi paskutinė nauda, kaip subjektyvinis dalykas, 
negal būti kvantitetiškai matematiškais dydžiais išreikšta, tai ir 
Wicksellio matematiškos formulos nustoja savo reikšmės. Jos 
gali tikti greičiau kaipo iliustracija. Ir paskutinio naudingumo 
teorijai neišsprendus patenkinamai vertės ir kainos problemų, 
pradeda atsirasti naujų teorijų, kurios bando tarti kainos ir ver- 
tės teorijoje naują žodį. 


Gustavo Casselio kainų teorija. 


Švedų ekonomisto Gustavo Casselio kainų teorija paskuti- 
niu laikų yra bene populiariausia ir savo originalumu ir kon- 
strukcija, be abejo, turi didelės įtakos visuomenės ūkio mokslui. 
To dėliai apie ją čia teks plačiau, kaip apie kitas, pakalbėti. 

Visų pirmiausia tenka pažymėti, kad G. Casselis atmeta ver- 
tės mokslą, kaipo ūkio mokslui visiškai nebereikalingą, vedantį 
> blogiausios rūšies scholagtiję 2 ėn am ies vertės sąvo- 

os greta kainos vedė į „Visa teorija atrodė dvilypė. 
Vertė iš tikrųjų visados reišk ia lainą, kuri sumokama esant tam 
danai salygos galėjo kiek norint 


Il., pusl. 40—42, 

keistis,tai iš tikrųjų atsirado kiek vertės sąvokų, kad ir išmokslin- 
tam ekonomistui labai sunku jas apžvelgti, o jaunus studentus 
veikia tiesiog painiojančiai“““ . 

Apskritai vertės mokslo atsiradimą visuomenės ūkio moks- 
le Casselis aiškina ne tos sąvokos būtinumu pačiai teorijos kon- 
strukcijai, bet kaipo atitinkančią padagogiškai minčiai, kad tokią 
sunkią problemą, kaip kad pinigų, pradžioje tenka atidėti ir iš- 
eiti iš prielaidos, kad pradžioje mainų santykiai ėjo abstrakčiai, 
nevartojant bendros atsiskaitymo skalės — pinigų. Tokia prie- 
laida, pasak Casselio, nėra teisinga, nes artimesni to dalyko ty- 
rinėjimai * parodė, kad mainų ūkio rutuliojimasis yra ėjęs vi- 
sados kartu su pinigų vartojimu; jokio bent kiek išsiplėtusio 
mainų ūkio nėra buvę be pinigų. Todėl ir Casselis, atmesdamas 
vertės teoriją, sąmoningai ir tiesioginai mainoūkiškų tyrinėjimų 
pagridan deda kainą — mainomuosius vertinimus, kuriuos laiko 
kaipo duotus, jų atsiradimo ir psichologinio pamatavimo nebe- 
tyrinėja. 

Kainų problemos sprendimo pagrindu Casselis ima trūkų- 
mo (Knappheit) principą *, kurio uždavinys tokiame ūkyje, kur 
ne kiekvieni paklausai gali būti patenkinti“, atitinkamu būdu su- 
siaurinti paklausus. Jeigu kuriai nors prekei susidarė kaina, tai 
bus tik tie paklausai patenkinti, kurie pasiryžę yra sumokėti tą 
kainą. Tuo būdu gali įvykti paklausų ir pasiūlų pusiausvyra. 

Trūkumo principas, kaipo priemonių nepriteklius reikme- 
nėms patenkinti, sudaro kiekvienos ūkio firmos pagrindinį faktą 
— tai yra visuotinis kainų susidarymo principas. 

Casselio kainų susidarymo analizas eina tokiu keliu. Jis vi- 
sų pirmiausia ima suprastintą atsitikimą tardamas, kad vartoja- 
mų gėrybių pasiūlai yra žinomi (duoti) ir kad vartotojų piniginės 
pajamos nustatytos. Tuomet, esant tam tikroms vartojamų gė- 
rybių kainoms, kiekvienas vartotojas saviškai elgsis pirkdamas 
vienos ar kitos gėrybės didesnį ar mažesnį kiekį. Tuo būdu 
nusistato bendri kiekvienos vartojamos gėrybės paklausai. Šie 


8 Ziūr Gustav Cassel. Grundgedanken der theoretischen Oekonomie 
Vier Vorlesungen. 2 unverdnderte Auilage. Leipzig. A. Deichertsche Verlags- 
buchhandlung. 1928 m. pusl. 24, 

37 Tokią savo nuomonę Casselis paremia tyrinėjimais Ridgeway: Ori 
gin of metallic currency and weight standards. Cambridge 1897. 

38 Ziūr. G. Casselio jau cit. Theoretische Socialokonomie, 74 pusl. ir kit 


ai 


paklausai, esant pusiausvyrai, turi būti lygūs pasiūlams. Ir to- 
kių sąlygų arba lygčių yra tiek, kiek yra vartojamų gėrybių, ir 
tų sąlygų pakanka nustatyti kainoms. Kadangi bet kurios gėry- 
bės paklausai pareina ne tik nuo tos pačios gėrybės kainos, bet 
ligi tam tikro laipsnio ir nuo visų kitų gėrybių kainų, tai kainos 
problemos negalima išspręsti nustatant kiekvienos gėrybės kai- 
nos atskirai, kad jos ta kaina taip aprėžtų paklausus, kad šieji 
susiderintų su pasiūlais. 

Rutuliodamas toliau savo kainos susidarymo analizą Casse4 
lis atmeta prielaidą, kad vartojamų gėrybių pasiūlai yra duoti, ir 
nagrinėja tą atvejį, kada prekės tenka gamintis. Tuomet jau 
nėra absoliutinio vartojamų gėrybių trūkumo, vietoje jų atsiran- 
da vadinamųjų elementarinių gamybos priemonių (žemės, gam- 
tos medžiagų, darbo ir kapitalo) trūkumas. Sakykime, kad tų 
elementarinių gamybos priemonių yra aprėžtas kiekis. Tuomet 
jų trūkumas būtų absoliutinis, ir jiems būtų pritaikomas trūku- 
mo principas. Dabar jau vartojamų gėrybių paklausai reikštų 
netiesioginius elementarinių gamybos priemonių paklausus, ir 
kainų problema galima spręsti remiantis trūkumo principu, kaip 
kad pirmiau buvo pažymėta. 

Atmetus prielaidą, kad elementarinių gamybos priemonių 
kainos yra duotos, ir tariant, kad žinoma yra, kiek kurio tų fak- 
torių reikalinga, kad pagamintų kiekvienos vartojamos gėrybės 
vienetą, galima bus išskaičiuoti vartojamų gėrybių kainos. Var- 
totojai tuomet gali nustatyti savo paklausus, ir tada jau žinosi- 
me, kiek kurios vartojamos gėrybės bus reikalaujama. Iš to jau 
galima nustatyti ir elementarinių gamybos faktorių reikalingus 
vartojamoms gėrybėms pagaminti kiekius. Dabar jau kiekvienos 
elementarinės gamybos priemonės paklausai bus lygūs pasiū- 
lams. Tuo būdu gauname tiek lygčių, kiek nežinomų — būtent, 
kiek elementarinių gamybos faktorių. O to jau pakanka kai- 
noms nustatyti. Tuo būdu nustatoma visa lygčių sistema, ir 
problema laikoma išspręsta, nes ir atskirų prekių kainos žino- 
mos, o dėliai to ir jų paklausai. Taip pat žinome, kaip pritaikomi 
įvairūs gamybos faktoriai ** 

Casselis konstruuodamas savo lygčių sistemą nustato, kad 
kiekvieno produkto kaina žinoma, jei žinomos reikalingų jam pa- 


3 Žiūr. G. Casselio pirm. cit. „Grundgedanken der theoretischen Oeko- 
nomie* 46—50 pusl, 

gaminti gamybos faktorių kainos. Bet jis pripažįsta, kad tikru- 
moje yra visa eilė iš tos taisyklės išimčių. Čia tenka nurodyti 
dvi svarbiausias: pirmoji, kai įvairiose paklausams patenkinti 
reikalinzose verslamorėse įvairūs yra gamybos ka'tai, ir antroji, 
kai įvyksta reliatyvinių gamybos faktorių kiekių pasikeitimai tų 
gėrybių, kurios reikalingos joms pagaminti. Abejais tais atvejais 
vieno trūkumo principo nepakanka kainų problemai išspręsti. 
Tam tikslui tenka naudotis betarpiškai iš bendro ūkiško principo 
išvestais principais — diferenciniu ir substitucijos principais. 

Diferencinis principas reikalauja, kad produkto kaina ati- 
tiktų aukščiausius tos verslamonės -kaštus, kuri reikalinga dar 
paklausams patenkinti. Mažesnėmis išlaidomis dirbančios vers- 
lamonės tuomet gauna diferencinę naudą, kuri turi savo kainą, 
rentą ir kuri išlygina įvairių verslamonių kaštus. Substitucijos 
principas reikalauja, kad, vartojant nevienodą įvairių gamybos 
faktorių sudėtį, prie kurios gaminamas tam tikras produktas, bū- 
tų parinkta tokia sudėtis, kuri sudarytų minimalines gamybos 
išlaidas. Šie principai — diferencinis ir substitucijos — moditi- 
kuoja pagrindinį trūkumo principą, bet nepakeičia jo. Tuo būdu 
pagaliau kainas nustato priemonių trūkumas reikmenėms paten- 
kinti sąryšyje su jų intensyvumu“" . 

Casselis nesitenkina nustatęs kainos susidarymo dėsnius. 
Jis stengiasi išreikšti vidujinę kainų susidarymo proceso parei- 
nomumą matematikos iormulomis — tam tikromis lygčių siste- 
momis, kurios parodo pasiūlų ir paklausų iš vienos pusės ir kai- 
nų iš antros funkcionalinį pareinamumą“*. 


Santykis tarp paklausų ir kainos išreiškiamas taip: 


N, = K (Pi. . . Pa) 
N. = Fr (P, Pa) 
Nn = Fn (p, +. Po) 


Tuo išreiškiama, kad įvairių n gėrybių klausiami kiekiai su- 
daro tų gėrybių n kainų įvairias funkcijas, vadinasi, klausiamas 
t. gerybės (N.) kiekis yra tam tikra kainų p.... p„ funkcija, 


40 Žiūr. G. Casselio. Theoret. Socialokonomie. $ 13 — Supplementūre 
Principien der Pieisbildung, p 83—93. 

41 Žiūr. ten pat V Kap. Der Mechanismus der Preisbildung. Das Gleich 
gewicht auf Grund des Princips der Knappheit (16 $), p. 115—129, 

F: (p.... D„), klausiamas 2 gėrybės kiekis (N:) yra tam tikra kainų 
p... P, kita funkcija, F- (p... p, ) ir t. t., klausiamas n gėrybių kie- 
kis tam tikra kainų p... p, paskutinė funkcija Fn (p... p,). Čia 
matome išreikštą klausiamų kiekių pareinamumą nuo kainų, pa- 
klausai suprantami ne kaipo grynai kiekinė sąvoka, bet kaipo 
santykinė sąvoka, kaipo santykis tarp kiekio ir kainos. Be to, 
gėrybės paklausų pareinamumas ne tik nuo jos kainos, bet ir 
visų gėrybių kainų. Lygtis N, = F, (p... p„) sako, kad klausiamas 
1 gėrybes kiekis gali kisti, kai kuriuo nors būdu pasikeičia bet 
kurių apskritai klausiamų n gėrybių kainos, o ne tik kai pasikei- 
čia tik šios klausiamos prekės kaina p.. Gali, sakysime, spaudinių, 
knygų ar laikraščių klausiamas kiekis kristi ne tik, kai spaudinių 
kainos kyla, bet ir kai kyla kainos duonos, ir atvirkščiai, klau- 
siamas duonos kiekis gali palikti tas pats, nors jos kaina ir pa- 
kiltų, nes užuot susiaurinus duonos paklausus, bus susiaurinti 
kitų prekių paklausai. 


Šį pareinamumą mes galime taip vaizduotis: esant tam tik- 
roms kainoms (p... p.) ir tuo pat tam tikriems kainų santykiams 
arba tam tikrai kainų sistemai, klausėjas esti pasiryžęs imti tam 
tikrą kiekį kiekvienos gėrybės — padalina savo piniginę atsargą 
įvairioms gėrybėms įsigyti ir teperka jų griežtai nustatytus san- 
tykinius kiekius. Tuo būdu kiekvienos gėrybės įgyjamas tam 
tikras bendras kiekis N.... ir visų gėrybių N... Nn kiekis. Šie 
kiekiai kinta kartu sų kainomis, vadinasi, kai bet kurios kainos 
pasikeičia, taigi, kainų sistema kinta bei kuriuo savo sąnariu, tai 
gali pasikeisti ne visi vienkart kiekiai, bet, pagal aplinkybes, tik 
vienas ar kitas kiekis. Kiekių santykiai arba kiekių sistema kin- 
ta kartų su kainų santykiu arba kainų sistema. 


Tuo būdu apibūdinama paklausai ir pareinamumas tarp pa- 
klausų ir kainos. Priešingai paklausams pasiūlai visų pirma gali 
būti atvaizduoti paprasčiau tik kaipo kiekinis santykis. Pasiū- 
luose daugeliu atveju atsitinka, jog tikroje prekyvietėje, kuriai 
gaminama gėrybė, tam tikras kiekis siūlomas neatsižvel- 
giant į kainą, už kurią jis gali būti parduotas. Kadangi šių laikų 
darbo pasidalinimo visuomenėje su išsiskleidusiais mainais, kiek- 
vienas gamintojas gamina gėrybes, kurios jam pačiam visiškai 
nebereikalingos arba tik labai mažas jų kiekis, prekyvietėje vi- 
sados esti tam tikras kiekis, kurį norį parduoti bet kuria kaina. 
To dėliai čia visų pirma tenka indentifikuoti pasiūlus su siūlomų 


igoj eis 


kiekiu, paliekant jų pareinamumą nuo kainos. "Tuomet tenka 
nustatyti tik pasiūlų, t. y. siūlomų kiekių santykį su paklausais. 
Kadangi šiuo atveju siūlomi kiekiai turi būti parduoti neatsižvel- 
giant į kainas, tai išeina, kad pusiausvyros būklėje visas pasiūlų 
kiekis turi būti perleistas, ir, vadinasi, siūlomas kiekis turi būti 
tolygus klausiamam kiekiui, siūlomi kiekiai turi būti lygūs klau- 
siamiems. Taigi. 


A, = N. 
A; = N5 
A. =N, 


Vadinasi: bendras 1 gėrybės kiekis, kuris norima parduoti, 
N:, yra ir klausiamas; jis negali būti nei didesnis ir nei ma- 
zesnis kaip siūlomas, tai yra, prekyvietėje esamas 1 gėrybės kię.. 
kis, A:, bet turi būti jam lygus, A: = N.. Ir bendras 2 gėrybės 
kiekis, kuris norima parduoti arba yra klausiamas, N:, nebegali 
būti didesnis ar mažesnis, kaip kad esamas prekyvietėje kiekis 
ir siūlomas gėrybės kiekis, A, bet turi būti jam lygus As=N 
ir t. t. As = N: ligi N, = Na. Šie tikri klausiami kiekiai turi tam 
tikras kainas arba tam tikrą kainų sistemą kaipo prielaidą. Šie 
kiekiai bus tik tuomet norimi pirkti, kai visų gėrybių kainos, 
kurios, apskritai, dar perkamos ar klausiamos, bus tam tikro 
aukščio ir tuo pat tam tikrame vienas su kitu santykyje. Šį 
kainų aukštį arba tam tikrą kainų santykį nustatys šios lygtys: 


Fi. (Pi. P.) = A, 

Fr (P. Pa) = A5 

Fa (Pi. + Pa) = An 
Klausiami n įvairių gėrybių kiekiai N1... N kinta kartu su šių 
gėrybių n kainomis, p... D„„ tuo būdu, kaip tat išsireiškia tose n 
funkcijose Fi... F,. Tam tikros vertės p... p, atitinka tam tikras 
vertes N:... N,, ir atvirkščiai, tam tikros vertės Ni... N, ati- 
tinka tam tikras vertės Pi... p„ Jei vertės Nu... N. esti 
duotos ta sąlyga, kad jos turi atitikti esamiems pre- 
kyvietėje ir siūlomiems kiekiams gėrybių 1... n, tai jos turi būti 
lygios šioms vertėms, tuomet galime paklausų lygtyse vietoje 
kintamų Nr... N„ pastatyti duotas A:... A, vertes. Čia gauna- 
me n lygčių su n nežinomų, n gėrybių p,.-. p, kainų. Tuo būdu 

ir ta kaina dabar jau yra nustatyta. Tai yra ta kaina, kuriai 
esant kaip tik bendrai norima pirkti tiek kiekvienos rūšies gė- 
rybių, kiek yra prekyvietėje ir kiek siūloma. 


Betgi čia reikalinga yra dar viena tam tikra prielaida, bū- 
tent, kad paklausų funkcijos nepareitų viena nuo kitos. Gali, pa- 
vyzdžiui, būti, kad kylant tam tikros gėrybės arba tam tikros 
gėrybių grupės kainai aprėžiami ne šios gėrybės arba gėrybių 
grupės paklausai, bet kitos gėrybės ar gėrybių grupės paklausai 
kaip tik tuo būdu, kad jos arba ių paklausams visados kaip tik 
rezervuojamos pinigų liekanos, kurios dar paliekti prisipirkus 
kitos gėrybės arba kitų gėrybių vienodai lygiame kiekyje. Tuo- 
met tų gėrybių ar gėrybių grupės kainų santykis galėtų būti vi- 
siškai įnoringas, būtų visados perkami lygūs kiekiai, taipo pat 
įvairiomis kainomis. Betgi tatai būtų beveik praktiškai negali- 
ma išimtis. Berods praktiškai gali lengvai atsitikti, kad įvairių 
gėrybių kurio nors asmens paklausai svyruoja su kainomis tuo 
būdu, kad kiekiai, kurie kurios nors gėrybės klausiami, visados 
pareina nuo kainos ir kiekio kitos gėrybės, kuri vienkart perka- 
ma, taigi kurios nors gėrybės paklausai pareina nuo kitos gėrybės 
paklausų, betgi visiškai negalimas yra daiktas, kad bendri kurios 
nors gėrybių paklausai vienašališkai pareitų nuo kitos gėrybės 
bendrų paklausų, kad jei kurios gėrybės kainos kyla, tai ir kai- 
nos kitos gėrybes lygiai tiek pat turėtų kristi dėl to, kad ten 
perkami pakilusiomis kainomis lygūs kiekiai, tai ir čia turėtų 
būti perkami lygūs kiekiai. Negalima tarti, kad didelėje preky- 
vietėje visų klausėjų paklausai lygiai šiuo ypatingu būdu įvai- 
ruotų, kad vienos gėrybės kainos pakilimas lygiai tiek pat ap- 
rėžtų kitus tam tikros gėrybės paklausus. 

Norėdami apimti ir tą atsitikimą, kad siūlomas gėrybės kie- 
kis, nuo kurios kainos arba eventualiai ir nuo kitų gėrybių kainų 
pareina, tai pasiūlus galime atvaizduoti kaip ir paklausus, kaipo 
kainos funkciją. Įvairių gėrybių pasiūlus arba santykį tarp siū- 
lomo kiekio ir kainos tuomet išreikšti šiomis lygtimis: 


„A = FP... Pa) 
A = Fi (P)... Pa) 


An 


|| 


EDS + 714 ei Da) 

Kai dabar siūlomi kiekiai galimai privalo atitikti klausia- 
mus, tai turi tikti šios lygtys. 


FV (PP) = Fi (PL. Pn). 
Fa (p. Pa) = RP. Pa). 


. . . . . . 


Fa (Pi Pa) = Fa (P. Pa) 


Vadinasi, tik kai kainos P1--- Pa esti tam tikro dydžio ir tam 
tikro santykio, visados siūlomi tie patys įvarių gėrybių kiekiai 
kaip ir klausiami. Tuo būdu ir čia mes gauname n lygčių su n 
nežinomų, taip kad ir juos galima laikyti nustatytais. 


Praktikoje gali būti atsitikimas, kad aktualinėje prekyvietė- 
je siūlomi kiekiai pareina nuo kainų, tuomet kai ateityje laukia- 
ma aukštesnių kainų (spekuliacijos laikais). Tuomet susilaikoma 
nuo pasiūlų esant žemesnėms kainoms. Bet ir šiuo atvejų turi- 
me reikalo paprastai ne su tam tikra paklausų kintamybe parei- 
namai nuo kainų pasikeitimo, bet su tuo, kad arba iš anksto tam 
tikras kiekis paliekamas ateities prekyvietei, taigi bus vėl tam. 
tikras kiekis esamos atsargos siūlomas aktualinėje prekyvietėje, 
arba su tuo, kad žemiau tam tikros kainos apskritai nebus siū- 
lomos, iš ko atsiras žemoji kainų susidarymo riba. Tuo atveju 
aktualinę, dabartinę ir ateities prekyvietę galima vaizduotis 
kaip vieną prekyvietę su tam tikrais bendrais pasiūlais, kuriuos. 
sudaro dabar esamas ateityje laukiamas gėrybės kiekis. 


Pasiūlų kiekių pareinamumas nuo kainos įgauna realinės 
reikšmės kainoms susidaryti tik tuo atveju, kai eina kalba dėl 
gėrybės, kurios paklausai pareina nuo kitų mainomųjų gėrybių 
pritaikymo su tam tikromis kainomis kaipo „kaštais“. Šiuo at- 
veju gėrybių paklausai visų pirmiausia pareina nuo ateities. 
Tačiau ne tiesioginai, bet kaipo linkmė, ir dabartinei preky- 
vietei nuo gėrybės kainos dvejopu atžvilgiu, būtent, techniškai 
reikalingų kaštų gėrybių kiekių toms gėrybėms pagaminti at- 
žvilgiu ir jų kainų atžvilgiu. Tokios gėrybės kaina turi būti bent 
tokio aukščio, jei norima, kad ji vėl atsirastų prekyvietėje, kad 
ji padengtų kaštus, t. y. būtų lygi kaštinių gėrybių kiekių kai- 
noms, kurios buvo reikalingos gamybai. Jei to aukščio ji nebe- 
patiekia, tai siūlomi kiekiai sukcesyviškai mažėja su išsipardavi- 
mu prakyvietėse arba apskritai pardavimas sustabdomas. Pa- 

starasis įvyksta, kai kaštų kainomis apskritai neklausiama arba 
klausiama tokis mažas kiekis, kad gamyba nebeišsimoka del 
techniškų sumetimų. Paprastai nuolatinis siūlomo kiekio maži- 
nimas vedą į kainų kilimą, ligi bus pasiekta kaštų aukščio, nors 
ir klausiamas ir siūlomas kiekis mažesnis esti kaip pirmiau. Kai- 
na, prašokanti kaštų aukšti, turės, atvirkščiai, vesti į nuolatinį 
siūlomo kiekio padidėjimą kitose prekyvietėse, kuris vėl turės 
nuspausti kainą. Siūlomas kiekis taip reguliuojasi, kad jis paga- 
liau turi atitikti klausiamą kiekį . 

Siūlomo kiekio pareinamumas nuo kainos tuo būdu yra 1a- 
bai paprastas. Nesti taip, kad siūlomas kiekis tam tikru santykiu 
įvairuotų su kaina, mažėtų ar didėtų, bet jis išnyksta esant kai- 
nai mažesnei kaip gamybos ka/Aai, ir jis kyla kainai pakilus aukš- 
čiau dydžio pagal gamybos išplėtimo techniškus galimumus. 
Reprodukuojamų gėrybių kaina pareina visiškai nuo reikalin- 
gų reprodukcijai kaštų gėrybių kiekių ir jų kainų. Šie kie- 
kiai pirmoje eilėje parėina nuo techniškų aplinkybių nustatomų 
dydžių, ir kaipo toki neišaiškinami mainų santykiais. Netiesio- 
giniai jie pagal aplinkybes esti reprodukuotinos gėrybės pa- 
klausų nustatomi dydžiai, ligi šiejį nulemia gamy- 
bos išplėtimą. Šis gi vėl pareina nuo reikalingų kaštų 
kiekių.  Paklausų įtaka ir tuo pat galimo gamybos išsiplėtimo 
į kaštų gėrybių kiekius yra taip pat technikos problema. Kiltų 
klausimas, kas nustato kaštų gėrybių kainas. Čia, žinoma, tenka 
turėti galvoje ne pritaikymą tokių gėrybių, kurioms pačioms ga- 
minti reikalinga kitų prekių su tam tikromis kainomis, bet dėl 
kainų , paskutinių“ kaštų gerybių. 

To nereikia suprasti technikos prasme. „Paskutinėmis“ 
kaštų gėrybėmis kainų susidarymo mechanizme tenka vadinti 
ne tas gėrybes, kurios techniškai nebegali būti gaminamos, bet 
gėrybes, kurių pasiūlų kiekiai prekyvietėje pareina ne nuo kitų 
gėrybių tam tikro santykio sunaudojimo, ne pagal norą gali būti 
dauginamos ar mažinamos pritaikant kitas gėrybes. Kaipo 
„paskutinės“ gėrybės, „pirmykščios gamybos priemonės“ tech- 
nikos prasme, tėra gamtos gėrybės pirmykštėje būklėje, kurios 
paprastai esti surištos su dirva ir žeme. Greta su dirva priimta 
laikyti „pirmykšte gamybos priemone“ ir žmogaus darbą. 
Betgi kaip tik tokiam supratimui darbo jėga netinka, nes ią 
galima „gaminti“ pritaikant kitas gėrybes. Prekyvietėje siū- 

Tomas kiekis dėl to pareina nuo pritaikymo kitų kaštų gėrybių 
tuo būdu, kad tam tikram jų pritaikymui atitinka tam tikri 
darbo įėgos pasiūlai, šis esti tam tikrame santykyje su anuo 
pritaikymu ir pagal norą tam tikrame santykyje su anuo pri- 
taikymu gali pakilti ar sumažėti. Kas kita vėl yra su kapitalu: 
Šis paprastai nelaikomas pirmykšte gamybos priemone, nes jis, 
matyt, gali būti pagal norą dauginamas atatinkamu kitų gė- 
rybių suvartojimu. Bet pasiūlų padidinimas reikalauja dar ir 
kažin ko kita, k4 vadiname taupymu, ir nepareina vėlgi nuo kitų 
gėrybių pritaikymo, kurios turi kainą. 


Šia prasme paskutinės kaštų gėrybės arba paskutiniai 
faktoriai sutampa su gamybos faktoriais, nesuprantant gamy- 
bos techniška prasme, kaipo gėrybių perdirbimo ir pagamini- 
mo, bet tik tai, nuo ko pareina patiekimas prekyvietei, pasiūlai, 
kad pagal aplinkybes gali būti suvesta į technišką pritai- 
kymą, ir ne visados ti k į technišką pritaikymą suvedama. Taigi 
čia turimos galvoje gėrybės, kurios patiekiamos prekyvietei 
ir kurių patiekti į prekyvietę ar siūlomi kiekiai nepareina nuo 
pritaikymo kitų gėrybių, turinčių tam tikras kainas. Taigi, čia 
neturime jokio ryšio tarp pasiūlų ir tokių gėrybių kainos iš 
vienos pusės ir kitų gėrybių kainų iš antros, kad galima būtų 
kalbėti dėl atitinkamo anų ir šių kitų gėrybių kainų, čia svarbu 
yra nustatyti, nuo ko pareina kainos tų gėrybių, nuo kurių 
pagaliau pareina kainos visų kitų gėrybių, kiek jos apskritai 
yra reprodukuojamos. 


Čia mes atsiduriame vėl toje pačioje būklėje, kaip ir nu- 
statydami apskritai gėrybių kainas esant duotiems pasiūlams 
arba duotiems pasiūlų kiekiams aktualinėje prekyvietėje. Jei 
mes tarsime, kad tam tikri paskutinių kaštų gėrybių kiekiai, 
žemės, kapitalo ir darbo patiekiami į prekyvietę, kurie visi 
arba kiek galint didesnės dalys kiekių norima parduoti, kuriuos 
nori parleisti neatsižvelgiant į kainas, tuomet ir klausiami kie- 
kiai bus duoti su jų paklausų funkcijų kainomis, t. y. bus iš- 
+ spręsta, kiek klausėjai už tuos kiekius nori mokėti iš viso ir 
kaip tas, ką jie iš viso nori mokėti, pasidalina tarp atskirų pas- 
kutinių kaštų gėrybių rūšių. Tatai mes galime išreikšti ana- 
logiška lygčių sistema, kaip kad pirmiau padarėme, tik tuo 
skirtumu, kad vietoje gėrybių paklausų, kurios betarpiškai no- 
rimos, išeina aikštėn paskutinių kaštų gėrybių: arba kaštų iak- 


i J 


torių (žaliavos) paklausai, kurie reikalingi jų gamybai, ir vie- 
toje tiesioginai klausiamų gėrybių pasiūlų bus šių kaštų gė- 
rybių pasiūlai (siūlomas kiekis) ir pagaliau vietoje tiesiog no- 
rimų gėrybių kainų (p . . p,) turėsime šių kaštų gėrybių kai- 
nas (g: . . ar), 


Taigi: N',, — K. (g) "r Gr) = R, 


Darbar paskutinių kaštų gėrybių paklausų funkcijos, kaip Ir 
apskritai kaštų gėrybių paklausų funkcijos, + nėra tiesioginai 
duotos funkcijos, bet funkcijos, kurios pareina iš vienos pusės 
nuo produktų kainų ir iš antros pusės nuo jų gamybai reika- 
lingų kaštų gėrybių kiekių. I-os kaštų gėrybės paklausų funk- 
cija pareina nuo kainų įvairių produktų, kurie tam tikroje pro- 
porcijoje turi būti vartojami jų gamybai, kadangi nuo šių kai- 
nų pareina šių įvairių produktų kainos ir, žinoma, jos pareina 
toliau nuo įvairių proporcijų, kurios reikalingos tų įvairių pro- 
duktų gamybai, nes nuo didesnio ar mažesnio kaštų gėrybių 
proporcinio kiekio, kuris reikalingas yra norimo produkto vie- 
netos gamybai, pareina santykis, kuriame produkto paklausai 
esti su reikalingų jiems pagaminti gamybos priemonių paklau- 
sais. Tuo pat būdu 2 kaštų gėrybės paklausų funkcija pareina 
nuo kainų įvairių produktų, kurių gamybai tam tikroje pro- 
porcijoje ji turi būti vartojama ir taip pat pareina nuo tos pro- 
porcijos dydžio ir t.t, Taigi reikalinga, kad gamybos priemonių 
pasiūlai išsireikštų tokioje pasiūlų proporcijoje, kuri tiesioginai 
norimų gėrybių gamybai techniškai reikalinga, ir tokiame įvai- 
rių proporcinių dalių dydyje, kurie reikalingi gamybai ir pa- 
klausams atitinkamiems pasiūlams įvairių norimų produktų, ir 
taipo pat produktų kainos suprasti ir atvaizduoti kaipo kainų 
sumos gamybai reikalingų gamybos priemonių kiekių. 

Jei mes pažymėsime reikalingus tiesioginai klausiamos 1 
gėrybės vieneto gamybai paimtus kiekius ir gamybos priemo- 
nes Aj1, Aj5--- Apr5 Ars Ap. a, ir t.t, ir gerybės gamybai rei- 
kalingus kiekiusam, 22... anr, tuomet betarpiškai klausiamų 
ngėrybių kainos susidarys kaipo kainų sumos reikalingų ga- 

mybai jų gamybos priemonių, padaugintų iš tų gamybos prie- 
monių kiekių, reikalingų vieno vieneto gamybai — tuo būdu: 


Pi=2u Xą. Tas Xga T... Gr X Gv 
Pa = 2 X Ža, Xp... ar X 


Pa = 2 Xą, 922 Xas +-- Ar X Gr 


toliau siūlomi ir atitinką tuo pat klausiamiems gėrybių kie- 
kiams kaipo kombinacijų kiekiai įvairių gamybos premonių 
atrodys taip: 

Ai=aą, A, +4,5A, +-...2,7 A, 

A, =35, A, 1-3 A; +.... 927 A, 


A4= 43 A. + an) An... Anr A, 


ir įvairių gamybos priemonių kiekiai išreiškiami tokiais dali- 
niais kiekiais: 

R, =4,, A, +443 A, +-...9m An 

R. = 2,5 A1 + 435 A5 —-.... ang An 

R. =ą,„A, +a3 A, +--.+92 Ak 
Kadangi dabar klausiami tiesioginai norimų pirkti gėrybių kie- 
kiai sudaro jų kainų funkcijas, ir šios funkcijos gamybos prie- 
monių kainų, tuo pat netiesioginai yra ir gamybos priemonių 
kainų funkcijos, tai galime išreikšti siūlomo klausiamam kie- 
kiui atitinkamą kaipo gamybos priemonių kainų funkciją, ą1 . - 
gr. Tuo būdu gauname r lygčių su r nežinomais, kuo nusta- 
tomos gamybos priemonių kainos, ir sąryšyję su kitomis lyg- 
timis ir produktų kainos. 

Čia siūlomi gamybos priemonių kiekiai R+.. Rn visų 
pirmiausia priimti kaipo duoti. Jei mes panagrinėsme taip 
pat ir atsitikimą, kai siūlomi gamybos priemonių arba kaštų 
gėrybių kiekiai patys pareina nuo jų kainų, tai tą galėsime 
išreikšti tuo būdu, kad vietoje siūlomų gamybos priemonių 
kiekių pastatysime funkcijas, kurios išreiškia tų kiekių parei- 
nomumo santykį nuo kainų 41 . . gr, taigi: 


R, = Fi (G1--..Gr) 
R3 = FV5 (G1....Gr) 


R. = FV, (41-...3,) 

Lygčių sistemos nustatomybėje dėl to niekas nepasikei- 
čia, nes mes turime tas pačias nežinomas 4: . . gr ir tokį pat 
lygčių skaičių. 

Tuo būdu gamybos kaštų įstatymas tiksliai esti išreiškia- 
mas. Čia pas'rodo, kad negalima sakyti — nei kad produktų 
kainos vienašališkai pareina nuo gamybos priemonių kainų, 
nei kad gamybos priemonių kainos vienašališkai pareina nuo 
produktų kainų, bet kad abu: ir produktų kainos ir gamybos 
priemonių kainos pareina savitarpinai vienos nuo kitų — vien- 
kart vienos kitų nustatomos. 

Toliau pasirodo, kad kaštų įstatymas nėra savarankiškas, 
nepriklausomai priešpastatomas kainų nustatymo įstatymui, 
bet tik ypatinga pasiūlų ir paklausų įstatymo forma. Ir čia 
kainos nustatomos pasiūlų ir paklausų santykių, bet ne tuo 
būdu, kad gėrybių paklausai betarpiškai stovėtų prieš tų gė- 
rybių pasiūlus, bet tuo būdu, kad gėrybių paklausai stovi prieš 
kitų gėrybių paklausus, kurių pritaikymu anos betarpiškai 
klausiamos prekės „produkuojamos“, taigi, kainos nustatomos 
santykiu tarp tiesioginai norimų gėrybių paklausų iš vienos 
pusės ir pasiūlų gamybos priemonių, kurios reikalingos yra 
tų gėrybių gamybai tam tikruose techniškuose kiekių santy- 
kiuose, iš antros pusės ir techniškų kiekių santykių. Problema, 
kurią tenka spręsti formuluojant kaštų įstatymą, susidaro iš to, 
kad tenka nustatyti tiesioginai norimų gėrybių paklausai, vietoje 
tiesioginių tų gėrybių  pasiūlų, pasiūlais tų gamybos 
Priemonių, kurios reikalingos esti gamybai tam tikrame 
kiekių santykyje, ir tais kiekių santykiais tiksliai nustatomo 
pareinamumo sąryšio, 

Toliau tenka pastebėti, kad Casselio kainų įstatymas liečia 
ne substancialinius ir ne kauzalinius sąryšius, bet funkcionali- 
nio pareinamumo įstatymus, Šie įstatymai nieko nesako, neka!- 
bant apie techniško produktingumo dydžių įtakos reikšmę, 
kuri reikalinga gamybai ir priimama kaipo duota konstanti- 
nė („technikos koeficientas“), dėl substancialinio pareinamumo 
tarp gėrybių kiekių ir kainų, ir jos nieko nesako dėl kauzalinio 
pareinamumo tarp įvairių faktorių, kurie vaidina kainų susida- 
ryme tam tikrą vaidmenį. 

Pavyzdžiui, tuo dar nieko nepasakyta, kad gėrybės kaina 
satitinką gamybos priemonės technišką kiekį, kuris reikalingas 

jos gamybai, taipo pat nieko nepasakyta, kad gėrybės kaina 
yra kauzalinis noro arba paklausų padarinys, arba pasiūlai 
tam tikro gėrybės kiekio, arba būtinumo suvartoti privalomai 
tam tikrą gamybos priemonės kiekį, kaipo pirmeinanti prie- 
žastis. Visa tai vienodai gali būti ir priežastis ir padarinys 
arba praktikoje gali būti traktuojama tai priežastis tai padarinys. 
Šie įstatymai tepasako, kad tam tikrus pasiūlų ir paklausų 
santykius, taipo pat techniškas gamybos sąlygas atitinka tam 
tikra kaina, kad tam tikri pasiūlų ir paklausų santykiai tegali 
būti esant tam tikroms kainoms, ir čia paliekti visiškai neišspręs- 
ta, kuris faktorius tikrenybėje esti priežastis, kuris padarinys, 
Esant įvairioms sąlygoms vienas faktorius gali pasireikšti tai 
kaipo priežastis, tai kaipo padarinys, ir atvirkščiai gali būti, 
pavyzdžiui, nustatytos kainos ir tuomet jos veikia kaipo prie- 
žastis susidarant tam tikriems pasiūlų ir paklausų santykiams, 
kas pasireiškia kaipo padarinys, arba santykis tarp pasiūlų ir 
paklausų gali pasikeisti, ir tuomet tas veikia kaipo priežastis, 
o tam tikrą kaina pasireiškia kaipo padarinys. 

Mes radome tris kainą nustatančius faktorius; paklausus 
kaipo funkcionalinį sąryšį tarp tam tikro ieškomo pirkti 
kiekio ir kainos, už kurią turi būti tas kiekis nupirktas, arba 
kaipo kiekį, kuris tam tikra kaina ieškomas pirkti; paskui pa- 
siūlus, taipo pat kaipo funkcionalinį sąryšį tarp tam tikro nori- 
mo parduoti kiekio ir jo kainos, arba kaipo kiekį, kuris esant 
tam tikrai kainai norimas parduoti, arba tiesiog kaipo preky- 
vietėje patiektą kiekį; galop kiekius kitų gėrybių, kurios turi 
būti suvartotos, kad įgalintų patiekti prekyvietei tiesioginai 
klausiamas kiekis. 

Pirmoji faktorių grupė apima subjektyvinius kainos susida- 
rymo elementus, antroji ir trečioji obiektyvinius. Šie elemen- 
tai ir sudaro paskutinius kainos sudarymo proceso elementus. 
Jie visi problemai turi vienodos reikšmės. Tuo būdu ir sub- 
jektyvinis ir objektyvinis elementas turi vienodai lygias teises. 

Casselio mokslas kainos teorijoje, be abejojimo, yra nau- 
jas žingsnis pirmyn, nors patsai autorius savo pagrindinio 
veikalo „Theoretische Socialoekonomie“ įžangoje prisipažįsta, 
kad io teorija turi trūkumų. 

G. Casselio kainos teorija rado ir savo didelių entuziastų, 
ypač Vokietijoje, ir priešininkų. Rimtą jo mokslo kritiką duoda 


Amonnas, iškeldamas ir gerąsias ir silpnąsias Casselio mokslo 
puses**, 

Amonnas prikiša Casselio kainų teorijai teleologiškumą. 
Bet autorius nuo to ir nesigina, pripažindamas, kad tam tikra 
prasme tikslingumo sąvoką vartoja ir gamtos moksluose, kada, 
pav., sako, kad širdies uždavinys yra varinėti kraują po kūną, 
o kvėpavimo uždavinys yra aprūpinimas kraujo deguoniu. 
Bet tokis tikslingumo sąvokos vartojimas nieko bendra neturi 
su metafizikos klausimu, ar gamtoje iš tikrųjų veikia teleolo- 
giškas principas“ . 

Kai dėl Caselio kainų susidarymo lygčių sistemos, tai 
Amonnas randa jas tikromis, bet toli gražu neduodančiomis 
pilno kainų susidarymo vaizdo. Casselio lygtis tepasako, kad 
tarp kainos ir paklausų yra tam tikras matematiškai išreiškia- 
mas pareinamumas, bet nieko nepasako dėl ypatingos to pa- 
reinamumo rūšies. Casselis parodo, kad pusiausvyros atveju 
galima nustatyti lygtis tarp visų kainų susidarymo faktorių, 
kur kaina būtų, kaipo nežinoma, bet jis neduoda net principo, 
kuriuo einant galima būtų nustatyti tas lygtis, kaip sudaryti 
tų lygčių sistema. Kainų susidarymo proceso atvaizdavimas 
nėra dar to proceso išaiškinimas. Norint išaiškinti pareina- 
mumą tarp a ir b nepakanka dar žinoti, kad a yra tam tikrame 
pareinamume nuo b ar atvirkščiai, kad viena yra kitos funk- 
cija, bet ir žinoti, kaip ir kuriuo biidu viena nuo kitos pareina. 
Konkrečiai sakant, čia reikėtų žinoti pobūdis, kuriuo paklausų 
funkcija pareina nuo kainų, taigi tų funkcijų forma. 

Kiti Casselio kritikai eina dar toliau ir visiškai atmeta jo 
matematinį kainų susidarymo pagrindą“ . 


F. Oppenheimerio teorija. 


F. Oppenheimeris bando atgaivinti darbo vertės teoriją ir 
surišti ją su savo socialiniu idealu“. Jis laiko save klasiku 


42 Cassels System der Theoretischen Nationoloekonomie von Alfred Am 
mon, straipsnis Archiv fūr. Socialw. und Socialpolitik, 51 Band, 1, 2 sąsiuv. 

5 Casselio Grundgedanken. 45—46 puusl. 

4 Žiūr. Die Casselschen Gleichungen und matematische Wirtschaftsthe- 
orie von Ewald Schams. Jahrbūcher f. Nat. u Stat. 72 Band III Tol. 392 pusl, 
Casselio lygtis vadina tautologiomis. Tos pat nuomonės ir Oth. Spannas. Žiūr. 
jo „Die Haupttheorien“. 1926 m. 171 pusl. 

5 Ziūr. Franz Oppenheimer, Theorie der reinen und politischen Oekono- 
mie, V Aufl. Jena 1924 m. ir „Wert und Kapitalprofit, 1922 m, 

ir Markso darbo tęsėju, ypačiai Ricardo, kuris skelbė, kad ge- 
rybių vertę nustato „darbo kiekis“. Pasak Oppenheimerio, 
Marksas į klasikų mokslą įnešė svarbią pataisą, skelbdamas, 
kad gėrybių vertę nustato „darbo ilgis“. Bet ir Markso teorija 
ne be klaidų ir prieštaravimų. Objektyvinę darbo vertės teoriją 
reikia iš naujo permatuoti, ir Oppenheimeris tatai daro siūly- 
damas savąją teoriją, pagal kurią gėrybių vertę nustato įdėto 
įjas „darbo vertė“. Jei klasikų teoriją galima pavadinti „dar- 
bo kiekio teorija“, tai jo teoriją reikėtų pavadinti „darbo ver- 
tės teorija“““. Klasikų mokslas sukosi rate: jie vienos gė- 
rybės vertę išvesdavo iš kitų gėrybių vertės, būtent: gamy- 
bos kaštų. Jie nebepajėgė išspręsti kvalifikuoto darbo proble- 
mą, t. y. išaiškinti mažesnio kvalifikuoto darbo mainų faktą 
i didesnį paprastą darbą. Klasikams pavyko išaiškinti tik 
laisvai reprodukuojamų kainų susidarymą. Bet monopolinių 
gėrybių kainų sudarymą jie, pasak Oppenheimerio, paliko ne- 
išaiškinę. 

Marksas tuos klasikų vertės ir kainos teorijos trūkumus 
pasistengė pašalinti, bet ne visus. Jam pavyko išvengti už- 
burto rato konstruuojant visuomeniškai reikalingo darbo 
laiko sąvoką, o kvalifikuotą darbą suvesti į didesnį paprasto 
darbo kiekį. Bet trečio klasikų teorijos trūkumo jam nepa- 
vyko pašalinti — Markso teorija apima tik laisvai reprodu- 
kuojamas gėrybes, bet neliečia monopolinių kainų susidarymo, 
todėl ir negali būti visuotine kainų sudarymo formula““. 


Ir Oppenheimeris, konstruuodamas savo teoriją, tikisi iš- 
vengsiąs ir klasikų užburto rato ir duosiąs vidutinę vertės for- 
mulą, kuri apimtų visus kainų susidarymo atvejus, būtent: 
a) laisvai reprodukuojamų paprastu darbu gėrybių, b) laisvai 
reprodukuojamų gėrybių nevienodos rūšies darbu ir c) mono- 
polinių gėrybių. 

Pirmąjį savo vertės sudarymo uždavinį  Oppenheimeris 
bando apimti pirmąja savo vertės formula, kuri gėrybės vertę 
traktuoja kaipo gamintojo pajamų dalį. Antrąjį uždavinį spren- 
džia savo antrąja formula, pagal kurią gėrybės vertę nusta- 
to įdėto į ją darbo vertė. 


46 Žiūr. Franz Oppenheimer, Wert und Kapitalprofit, VII Aufi. Jena 1922, 
pusl, 74. 
*7 Ten pat, 14 pusl. 

Norint išaiškinti „statinės kainos“ dėsnius, reikia ištirti 
prekyvietės ir ūkio statikos arba pusiausvyros įs- 
tatymą. Tą įstatymą Oppenheimeris taip iormuluoja: preky- 
vietės ūkio procesas, varžytynės turi tendencijos išlyginti visas 
pajamas *“. Esant visų gamintojų lygioms pajamoms įvyksta 
prekyvietės pusiausvyra, ir gėrybių prekyvietės kainos atitinka 
jų „statines kainas“. „Tokius visų kainų santykius, kai nustoja 
veikusi konkurencija dėliai to, kad visų pajamos kiek galint 
išlyginamos, mes vadiname statiniu kainų santykiu, o kiek- 
vieną iš tų kainų — statine produkto kaina“ **., 

Kapitalistiniame ūkyje iš tikrųjų įvairių gamintojų pajamos 
nėra venodos. Jos pareina 1) nuo asmeniškų gamintojo kvalii- 
kacijų ir 2) didesnės ar mažesnės jo „monopolinės būklės“. 
Taigi ir prekyvietės ūkio pusiausvyra įvyksta ne tuomet, kai 
visų gamintojų pajamos matematiškai lygios, o tuomet, kai tos 
pajamos atitinka asmeniškas gamintojų kvalifikacijas ir jų san- 
tykius su monopolinėmis būklėmis. „Vidutinės gamintojo kva- 
litikacijos pajamas pavadinkime E: priedą (arba nepriteklių) už 
aukštesnę ar mažesnę kvalifikaciją pavadinkime + 4,0 priedą 
ar nepriteklių dėl monopolinės būklės pavadinkime + m“ (žiūr. 
jau cituotą  Wert und Kapitalprofit. p. 45—46). Tuomet bet 
kurio gamintojo pajamas galima būt išreikšti tokia formula: 
E + ą+ m, kur E yra pastovus dydis. Atskiro gamintojo 
pajamas sudarys pastovus dydis E + tam tikrą sumą už as- 
meniškas kvalifikacijas ir + tam tikrą sumą (m), pareinančią 
nuo to asmens santykio su monopoline būkle. Išeinant iš šios 
iormulos tenka skirti tris kainos sudarymo atvejus: 1) kai ga- 
mintojų pajamos yra lygios; 2) paskum pereiti į kainų susida- 
rymą su kvalifikuotų darbu ir 3) monopoline būkle. 

Įsivaizduokime „lygiąią visuomenę“, kur nėra jokių darbo 
kvalifikacijų ir atskirų jos narių monopolinės būklės. Esant 
tokiai būklei rasime absoliutinę naturalinę visų visuomenės 
narių lygybę, kai visi gamintojai dirba lygų darbo laiką, nes 
ir visų stropumas yra vienodas —ir statikoje įų visos pa- 
jamos lygios (žiūr. iau cit. Wert. u. Kapitalprofit. 51 pusl). 
Kiekvienas visuomenės narys gauna vienodas metines paja- 
mas — E, suprantant ias ne kaipo tam tikrą pinigų ar mai- 


45 Ten pat, 32 pusl, 
4“ Ten pat, 35 pusl. 

nomų gėrybių sumą, bet kaipo vartojamų gėrybių sumą. Pa- 
jamų lygybę rasime ir naturaliniame ir pinigų ūkyje, įei tai 
bus „lygiųjų visuomenė“. Naturaliniame ūkyje, kur produktai 
neturi mainomosios vertės ir gamintojų pajamos neišreiškia- 
mos viena vieneta, vis viena pajamos bus lygios. Tai reiš- 
kia, kad visi tos visuomenės nariai kasmet vartos vienodas 
gėrybes: jų drabužiai, butas, papuošalai ir kit. d. bus vienos 
vertės. Šis lygiavertiškumas nereiškia dar jų mainovertės 
lygumo, nes mainų dar nėra. Ji nereiškia ir gėrybių „substan- 
cinio lygumo“, t. y. visiško vartojamų dalių tapatumo. Atskirų 
ūkio narių dalys, gaunamos kaipo pajamos, gali atsirasti iš 
įvairių verslų — medžioklės, žemės ūkio ir kt., be to, visi ga- 
mintojai gali laisvai pereiti nuo vieno verslo į kitą. Nežiūrint 
to, tų realinių gėrybių kiekiai, kuriuos gauna atskiri ūkiai, yra 
lygūs ir lygiagrečiai, nors substancialiniai ir nevienodi. Jie 
sudaro lygias vartojamų verčių mases. Nes esant lygioms kva- 
lifikacijoms, kiekvienas, kuris vertintų kito pajamas aukščiau, 
kaip savo, lengvai galėtų gauti tokias pat pajamas, atitinkamai 
pakeitęs savo gamybą“ (Ziūrėk jau cit. Wert. u. KAPINIAOIA 
52 pusl.), | ji) 

Iš to Oppenheimeris daro tokią išvadą: „Visos pajamos 
yra lygiavertės dviem atžvilgiais: 1. pagal gamybos kaštus, 
nes jie sudaro vienodos darbo iėgos kvalifikacijos lygias iš- 
laidas; 2. pagal subjektyvinę vertę, nes kiekviena pajama gali 
būti betarpiškai pakeista kita. Tiesa, kiekvienas individas 
subjektyviškai vertina gėrybes, sudarančias jo pajamas, 
aukščiau kaip kitų asmenų pajamos, bet tatai gali būti tik tuo 
atveju, jei visos „intersubjektyviniu“ atžvilgiu traktuojamos 
pajamos yra lygiagretės“. (Žiūr. „„Wert. u. Kapitalprofit.“ 
52—53 pusl.). Kitaip tariant, jei medžiotojas subjektyviai gau- 
namą mėsą ir aukščiau vertina, kaip duoną, kurią gamina žem- 
dirbys, tai intersubiektyviniu atžvilgiu duoti duonos ir mėsos 
kiekiai yra lygiaverčiai. 


Tą pat rasime „lygiųjų visuomenėje“ esant piniginiam 
ūkiui. Pinigų ūkyje „vartojamų verčių masės, sudarančios 
atskirų asmenų pajamas, taip pat yra lygiavertės, — objekty- 
viniai, kaipo lygių darbo išlaidų vienodo ilgio, ir subiektyviniai, 
kaipo lygios subjektyvinės ir intersubjektyvinės vertės. Čią 
tą dvilypį lygumą matome dar aiškiau, kaip pirma, nes visos 

pajamos turi lygią piniginę vertę. Naturaliniame ūkyje ta 
pajamų lygybė rėmėsi netvirtu pagrindu, apytikriai lygia 
atskirų ūkių materialinę būkle. Piniginis ūkis turi „tikslesnį ir 
opesnį pajamų lygybės dydrodį, būtent atskirų gamintojų pi- 
niginių pajamų lygumą. Bet klaidinga būtų pinigines pajamas 
laikyti pačiomis pajamomis, — šias sudaro ne pinigai, bet 
realinė vartojamųjų gėrybių masė. Iš to, kas aukščiau išdės- 
tyta, Oppenheimeris daro pirmą savo išvadą: „lygiųjų visuo- 
menėje“ visi gamintojai gauna lygias pajamas E, suprantant 
šiąją ne lygią mainoverčių sumą, o lygiavertę vartojamų gė- 
rybių masę. 

Remdamasis tokiu gamintojų pajamų supratimu Oppen- 
heimeris nagrinėja ir „statinę kainą“, arba produktų vertę. 
Jei kiekvienas gamintojas gauna vienodas pajamas, tai nesunku 
išskaičiuoti ir atskiro jo gaminamo produkto vertę, Tegu, 
sakysime, atskiras gamintojas per metus pagamina n produktų 
vienetų. Kad gautų per metus pajamas E, gamintojas parduo- 
damas savo produktą privalo gauti iš kiekvieno jo vieneto 


pajamas lygias 2. Jei kiekvieno produkto vieneto gamybos 


kaštus pažymėsime s, tai kiekvieno produkto vieneto vertę 


sudarys S + = „t. y. gamybos kaštai + dalinys, padalinus me- 


tines gamintojo pajamas iš gaminamo per metus produktų kie- 
kio (žiūr. Wert. u. Kapitalprofit. 55 p.). Suprastinimo dėliai, 
sakysime, kad gamybos kaštai (S) lygūs nuliui, t. y. kad pro- 
duktui pagaminti reikalingas tik gyvas gamintojo darbas. 


Tuomet vertė bus lygi S. Sakysime, kad E = 3000 markių, 


jei žemdirbys per metus gauna 1500 kilogramų javų, o medžio- 
tojas 300 kilogramų mėsos, tai kilogramo javų vertė bus lygi 
3000:1500 = 2 markėms, o mėsos kilogramas 3000:300 = 10 


markių. Taigi javų kaina lygi TE06 metinių pajamų E daliai, 


0 duonos vertė a daliai tų pačių pajamų E. Tuo būdu kiek- 


vieno produkto vertę galima išreikšti tam tikra gamintojo 
metinių pajamų dalimi: 


E 
v=-s+Z 


m 

Pasak Oppenheimerio, tai ir sudaro absoliutinę kiekvienos 
prekės vertę. Vertę išreiškia ne kitų gėrybių vertė, o dalimi 
lygių visiems pajamų, susidarančių ne iš prekių — mainoverčių, 
o iš vartojamų verčių. Dėl to ir ši iormula neturi savyje už- 
burto rato. Jei pajamas (E) sudarytų mainovertės, tai vertės 
išvedimas iš mainoverčių būtų tolygus išvedimui iš kitų mai- 
noverčių ir suktųsi rate. 

Kaipo pajamas Oppenheimeris supranta realinį gėrybių ir 
patarnavimų kiekį, skiriamą vartoti. O tas, kas skirta vartoti, 
yra ne prekė, arba mainovertė, o vartojamoji vertė — naudin- 
gumas. „Palyginimo tikslams pajamos gali būti išreikštos pi- 
nigais, t. y. mainoverčių mase, — bet kaipo tokios jos sudaro 
vartojamųjų verčių masę“. („Wert. und Kap“ 47 pusl.) 

Toliau rutuliodamas savo teoriją suriša ją su darbo vertės 
teorija. Ligi tol gamintojo pajamas jis traktavo kaipo tam 
tikrą gamintojo pliusą (Lust); dabar tenka atsižvelgti ir į au- 
kas, arba minusus (Last), kuriuos sudaro gamintojo darbo 
išlaidos, reikalingos pajamoms E gauti. „Lygiųjų visuomenėje“ 
visi gamintojai daro lygias vienodai kvalifikuoto darbo išlai- 
das. Taigi, pajamos E (3000 markių) gautos tam tikromis dar- 
„bo išlaidomis (3000 val. darbo). Tatai aiškina, kad realinė var- 
tojamųjų verčių masė, kurią sudaro pajamos E, gamintojui 
kaštavo 3000 val. darbo, ir atvirkščiai, duotas darbo kiekis 
davė gamintojui pajamas E. Iš to išeina, kad duotas darbo kie- 
kis vertas yra E, o kiekviena darbo valanda verta yra 1 mar- 
kės, nes tokias, būtent, pajamas darbo valanda duoda gamin- 
tojui kaipo vartojamą vertę, 0 parduodant produktą mainomą 
vertę („„Wert. u. Kapitalprofit.“ 57 — 58 pusl.). Tuo būdu ne tik 
darbo produktas turi vertę, bet ir patsai darbas turi vertę, — 
ir abi tos vertės lygios. Darbo vertę nustato jo produkto vertė. 

Greta su aukščiau apibūdinta vertės formula Oppenheimeris 
vartoja ir antrą vertės formulą, kuri sako, kad produkto vertę 
nustato įdėto jam pagaminti darbo vertė, kaipo išvestinė iš 
pirmosios iormulos. Dėl to jis savo teoriją priešingai Markso 
„darbo laiko teorijai“, vadina „darbo vertės teorija“, pagal 
kurią produkto vertę nustato ne darbo ilgis, bet darbo vertė. 
Ši formula lengvai išaiškina tą faktą, kad 2 valandų darbo 
produktas kvalitikuoto darbininko mainomos į 4 valandas ne- 
kvalifikuoto darbininko: abu produktai turi savyie nelygų dar- 

bo kiekį, bet lygią darbo vertę, nes pirmojo darbininko 1 val. 
darbo lygi 2 valandoms antrojo darbininko. Iš šios antros 
vertės teorijos galima padaryti išvada, kad produktų vertės 
proporcingos įdėto į jas darbo vertei. 

Absoliutines kainas galima nustatyti, kai E — pajamų 
dydis yra absoliučiai nustatytas, t. y. kada E pati susidaro iš 
laisvai reprodukuojamų gėrybių — brangių metalų sumos. 
Brangių metalų kiekis, kurį gamina vidutiniškai kvalifikuotas 
metalo gamintojas, per tam tikrą laikotarpį turi būti mainomas 
į tą patį kitų gėrybių kiekį, kurį gamina kiti vidutiniškai kva- 
lifikuoti gamintojai per tą patį laikotarpį. Nes įei būtų maino- 
ma į didesnį kitų pagamintų gėrybių kieki, tai brangaus metalo 
gamintojų pajamos būtų didesnės, kaip kitų gamintojų, ir ūkio 
subjektai iš kitų gamybos šakų ligi tol brautųsį į brangaus 
metalo gamybą, kol jų pajamos vėl išsilygintų. Priešingu at- 
veju įvyktų atvirkščiai. 

Oppenheimerio teorijai daromas visiškai teisėtas priekaiš- 
tas, kaip ir klasikiškai mokyklai, kad ji nėra visuotinė—ii ne- 
apima visų kainos reiškinių, bet tik laisvai gaminamų“* . Jomis 
Oppenheimeris vadina tas gėrybes, kurios kiekvieno pagal norą 
gali būti gaminamos, laisvai keičiant gamybos žaką Į šių 
gėrybių skaičių įtraukta ir pinigų gėrybė. Po to, kaip matėme, 
gali būti nustatytos ir absoliutinės kainos. Bet juk pinigai gali 
būti ir ne laisvai gaminama gėrybė, tai tuomet ir absoliutinis 
kainų nustatymas nėra galimas. Neišaiškintas palieka ir kainų 
santykis tarp laisvai ir nelaisvai gaminamų gėrybių. 

Oppenheimerio teorijos minusu tenka laikyti ir jo „stati- 
nių“ kainų prielaida, kuri žymiai jo teoriją susiaurina. Tuo 
tarpu kainų „kinetika“ jų pasikeitimus ai“kina įvairių gėry- 
bių pasiūlų pasikeitimu, kurie pareina nuo pajamų skirtumo, o 
šis atsiranda iš kainų, kurios nukrypsta nuo statinių kainų 
santykių. O nuo ko pareina šie kainų nukrypimai? — ne nuo 
kito, kaip tik nuo subjektyvinių vertinimų, tuo būdu ir „grynai“ 
objektyvinėje teorijoje, kaip jis ją vadina, randame subjektyvinį 
elementą. 

Todėl ir teisingais tenka laikyti Amonno žodžius, pasaky- 
tus dėl Oppenheimerio teorijos: „Nežiūrint jos rūpestingo I0- 


50 Plg. jau cit. Amonno. Der Stand der reinen Theorie 295 — 298 pusl 

giško pamatavimo ir apdirbimo, negali būti lakoma patenki- 
nama iš dalies dėl tų pačių pagrindų, taip ir klasiškoji mokykla, 
iš dalies dėl neatitinkančių faktams prielaidų““* . 


R. Lieimano teorija, 


Liefmanas konstruuoja savo kainos teoriją remdamasis 
savo ūkio sąvokos aiškinimu, Ūkiu jis vadina ne „žmogaus 
santykius su išorinę gamta“, bet „kažką psichišką, tam 
tikrą sprendimų ir tarimų rūšį, kurių esmę nustato ne patsai 
dalykas, kuris jį liečia“*. Ūkį randame ten, kur individas per- 
gyvena tam tikrą psichišką būklę lygindamas naudas, kurių 
jis siekia, su reikalingomis joms pasiekti išlaidomis. „Ūkinin- 
kauti reiškia ly ginti naudas ir kaštus, malonumo ir 
nemalonumo jausmą (Lust - und Unlustgefūhle) einant eko- 
nomiškuoju principu, arba ieškoti pasiekti kiek galint didesnės 
naudos mažiausiomis išlaidomis (Kosten)“. (Žiūr. Grundsatze 
276 pusl.). 

Taigi Liefmanas, suprasdamas ūkį grynai psichiškai, pri- 
eina prie dviejų pagrindinių sąvokų: naudos (Nutzen) ir kaštų 
(Kosten). Nauda reiškia psichišką malonumo būklę, pergyve- 
namą individo patenkinus reikmenę. „Išlaidos“ reiškia nema- 
lonumą, pergyvenamą individo nuo tų sunkumų ir jausmų, 
kuriuos jam tenka pakelti, norint gauti trokštamos naudos, Tas 
aukas sudaro; 1) savas darbas, 2) daiktai ir 3) pinigai — kurie 
ir sudaro išlaidų faktorius, bet klaidinga būtų painioti juos su 
pačiomis išlaidomis. „Mes suprantame išlaidas ne kaipo dar- 
bo valandas ar gėrybes, bet išlaidos reiškia su darbu surištas 
pastangas, nemalonumo jausmą“. (Cit. veik. 309 pusl.). 

Nei naudų, nei išlaidų sumos nėra iš anksto fiksuotos, t. y, 
individas negali iš anksto žinoti nei to, kurį reikmenių kiekį 
atitinkamai ūkiškam principui įam reikia patenkinti, nei to, 
kuris bendrų išlaidų kiekis reikia išleisti. Abu šiuos žygius 
galima nustatyti po to, kai individas psichiškai sulygina nau- 
das ir išlaidas ir, tuo remdamasis, sudaro savo ūkininkavimo 


51 Ten pat. 297 pusl. 


52 Grundsitze der Volkswirtschaitslehre von Robert Liefmann. I Band. 
Grundlagen der Wirtschaft II neu bearbeitete Auilage. Deutsche Verlags Austalt. 
Stuttgart und Berlin 1920 m. pusl. 67. 

planą, tiksliai nurodantį jam ir reikalingų patenkinti reikmenių 
kiekį ir išleistinų išlaidų sumą. 


Individas, lygindamas naudas ir kaštus, gali tiksliai nu- 
statyti: 1) bendrą išlaidų sumą kiekvienai atskirai reikmenei 
patenkinti. Pirmąjį uždavinį nesunku išspręsti. Greičiausiai 
individas ligi tol tęs savo ūkišką veikimą, kol naudingumas 
prašoka išlaidas, t. y. kol malonumas tenkinant reikmenes 
prašoka nemalonumą, surištą su darbo pastangomis (Arbeits- 
miihe). Bet, pasak žinomo Gosseno „reikmenių prisotinimo dės- 
nio“, tenkinant reikmenes ios tenkinimo malonumas ma- 
žėja. Priešingai, kiekviena pastanga sudaro individui didesnį 
sunkumą, t. y. reiškia didesnę psichinių išlaidų sumą. Ir dėl to 
turi įvykti momentas, kada tolimesnės išlaidos reikmenei pa- 
tenkinti turės sustoti. Individas turės tuomet gryną psichišką 
pelną, >2akaipo tam tikrą naudos palyginti su išlaidomis perteklių. 


Pelno (Ertrag) sąvoka Liefmano mokslę užima centra- 
linę vietą. Ji, kaipo atsirandanti iš „naudos“ ir „išlaidų“, yra 
taip pat psichiško pobūdžio, kaip ir šiosios, ir sudaro „v a r- 
tojamąiį pelną“ (Konsumertrag), nes individo realizuo- 
jama vartojimo procese. Individas jaučia to pelno dydį, bet 
jis negali išreikšti jo skaitmenimis, bet gali lyginti vieną 
pelną su kitu. Individas gali, sakysime, jausti, kad dirbant 
antrą valandą jo psichiškasis, arba vartojamasis, pelnas ma- 
žesnis, kaip per pirmą valandą. Pelnas, paskutiniai išlaidų 
vienetai, kurį darome reikmenei, vadiname „galutiniu pelnu“. 
(žiūr. jau cit. veikalą 404 pusl). Ši sąvoka pagelbsti ūkiui 
išspręsti svarbiausią uždavinį, būtent: „proporcionalinės siste- 
mos sudarymą, tikslingą tinkamą išlaidų (Aufwendungen) pa- 
skirstymą įvairiausioms reikmenėms einant maksimaliniu prin- 
cipu (žiūr. jau cit. veik. 281 pusl). Išlaidos turi būti 
taip sutvarkytos, kad, esant daugeliui reik- 
menių, joms visoms tektų lygus galutinis 
pelnas. Tik tuo būdu galima būtų pasiekti geriausio reik- 
menių patenkinimo ir išlaikyti ūkiškas principas.. Iš to Lief- 
manas išveda savo -pagrindinį ekonomiškąjį „galutinio varto- 
jamojo ūkio pelno išsilyginimo dėsnį“, Šis dėsnis susidarė 
iš trijų pagrindinių idėjų: 1) pelno idėjos, 2) paskutinės ribos 


524 Liefmano teorijoje žodis „pelnas“ reikia suprasti kaipo „Ertrag“. 

minties (Grenzgedanke) ir 3) išlyginimo idejos. Pirmosios 
idėjos, pasak Liefmano, ligi jo niekas nėra paskelbęs, pasku- 
tinės ribos idėja buvusi skelbiama, bet nevykusiai. Trečiąją 
skelbė Gossenas (žiūr. cit. veik. 435 pusl.) I4 Lietmano ūkio 
teorijos galima būtų padaryti išvada, kad ji yra artima Austrų 
mokyklai. Bet jis su Austrų mokykla nesutinka ir savo nuo 
jų teorijos skirtumus taip formuluoja: „Paskutinio naudingu- 
mo teorija su jos vertės aiškinimu, kaipo naudos ir retumo 
kombinacijos, visados deda pagrindan aprėžtą atsargą, kuri 
pati yra tik ūkiškos individo veikslės rezultatas, daromas 
prieš sulyginant naudas ir išlaidas, 


Antra vertus iš iš anksto duotos gėrybių atsargos pas- 
kutinio naudingumo teorijos šalininkai daro išvadą, kad sub- 
įektyvinė duotos gėrybės vertė pareina ne tik nuo jos nau- 
dingumo, bet nuo jos retumo. Duotos gėrybės atsargos dydis 
nustato jos paskutinį naudingumą, 0 tuo pat ir jos vertę. 
Visi šios gėrybės atsargos vienetai turi vieną vertę, kuri reiškiasi 
tik paskutiniame vienete. Pripažinimas gėrybės vertės Pareina- 
mumo nuo tokio obiektyvinio momento, kaip kad gėrybių 
kiekis (retumo), tolygus atsisakymui nuo  subjektyviškai- 
psichologinės teorijos. „Šių laikų ūkiškos vertės supratimas, 
kaipo naudingumo ir retumo funkcijos, reiškia ne ką kita, kaip 
įnešimą objektyviškai materialistiškai kvantitetinių pažiūrų į 
vertės teoriją, kuri pretenduoja būti subjektyvine“ (Cit. veik. 
241 pusl. ir tol.). 


Liefmanas, kaip ir Casselis, atmeta vertės sąvoką ir jos 
vietoje palieka tik „naudos“ sąvoką, atsirandanžią iš subjek- 
tyvinių vertinimų. Atskiri duotos gėrybės vienetai tenkina 
įvairias individo reikmenes ir dėl to turi įvairaus „naudingu- 
mo“, nepareinančio nuo esamos atsargos (Žiūr. jau cit. „Grund- 
sdtze“ 512). 

Galop Austrų ekonomistai, išeidami iš iš anksto duotos gėry- 
bių atsargos ir ant to pagrindo statydami savo klaidingą . vertės 
teoriją, visiškai nekreipė dėmesio į psichišką „išlaidų“ (Kosten) 
sąvoką, be kurios nebegalima suprasti ūkio (žiūr, jau cit. 
veik. 654 pusl.), Austrų mokykla nepriešpastato grynai subjek- 
tyviniams naudos vertinimams tokių pat subjektyvių išlaidų 
(kaštų) vertinimų ir todėl negalėjo gauti „pelno“ savokos, kaipo 
naudos ir išlaidų palyginimo. (Žiūr. jau cit. veikalo 656 pusl.)- 

Pinigų ūkyje ūkininkaująs subiektas negali betarpiškai 
lyginti naudos su išlaidomis. Individas naudas gali gauti tik jas 
pirkdamas, o kad galėtų pirkti, jis turi turėti ką parduoti. Tuo 
būdu individo ūkis skyla į du ūkius; į pelnomąjį ūkį (Erwerbs- 
wirtschaft) ir „vartojamąjį ūkį“ (Konsumwirtschaft). Taip an- 
tai darbininkas parduoda savo darbo jėgą, gaudamas už ją tam 
tikrą „pelną“ (darbo algą); pramonininkas taiso fabriką ir par- 
duoda savo produktus gaudamas už juos „piniginį pelną“.  Abe- 
jais atvejais turime „pelnomąjį ūkį“. 

Darbininkas, gavęs iš savo pelnomojo ūkio piniginį pelną, 
suvartoja jį pirkti vartojamiems daiktams, arba „naudoms“. Pi- 
niginis pelnas (Geldertrag), gaunamas darbininko arba pramo- 
nininko ,pelnomame ūkyje“, perduodamas jų kaipo „pajamos“ 
(Einkommen) į jų namų arba vartojamąjį ūki, kur ir leidžia- 
mos „naudoms“ pirkti. Paskutinis ūkio uždavinys — žmogaus 
reikmenų tenkinimas — atliekamas tik vartojamame ūkyje. 

“ Pelnomasis ūkis tik patiekia tam reikalui lėšų. „Pelnomiej; 
ūkiai yra visi tie, kurie siekia piniginių pajamų, o vartojamieii 
tie, kurie leidžia piniginį pelną, kaipo priemonę jų savininkų 
reikmenėms patenkinti“. (Žiūr, „Grundsžtze... I t. 356 pusl). 

Mainų ūkyje naudas su išlaidomis tegalima lyginti tarpiškai 
per pinigus. Jei, pav., darbininkas nori sulyginti savo darbo pa- 
stangas su gaunamomis naudomis, tai jis privalo žinoti, kiek pi- 
nigų jis gaus už darbo valandą ir kiek naudų galės už tuos pini- 
gus pirkti. Taigi jis turi žinoti; 1) savo pajamų dydį, kuris parei- 
na nuo darbo jėgos kainos, ir 2) vartojamujų, jam reikalingų, 
dalykų kainą. Keičiantis paiamų dydžiui ir vartojamų daiktų 
kainoms, mūsų individo psichinio lyginimo rezultatai gali būti 
įvairūs. Nors visuomenės ūkio mokslo pagrindu Lietmanas 
laiko psichinius subjekto vertinimus, bet svarbiausias jos tiks- 
las yra išaiškinti mainų mechanizmą, kuriame eina kainų ir pa- 
jamų sudarymas. 

„Kainų negalima išaiškinti, kaipo verčių. Niekas nevertina 
gėrybės, mokėdamas už ją kainą, nes subjektyviniai vertinimai 
negali būti išreikšti““*.: = Kaina tam, kuris ją moka, reiškia iš- 
laidas. Kai būna ta pati kaina, vieni nuo jos atsisako, kitas su- 


tiktų ir keleriopai sumokėti. Taigi pelnomieji ūkiai perka iš- 


58 R. Liefmann. Allgemeine Volkswirtschaitslehre, Leipzig, B. G. Teubner, 
Berlin 1927, pusl. 27. 

laidų gėrybes atsižvelgdami į gaunamą pelną. Norint išaiškinti 
kainos, reikia suprasti kaip objektyvinės kainos subjektyviškai 
vertinamos, kaipo vartojamojo ūkio pajamu dalis, einanti sumo- 
kėti toms kainoms. Pirmą kainos aiškinimo uždavinį sudarys 
išaiškinimas, kaip iš subjektyvinių reikmenų prieinama tokio ob- 
jektyvaus fenomeno, kaip kaina, kuri, nežiūrint įvairių kainavi- 
mų, yra visiems vienoda. Ir antrą uždavinį sudarys kainų pasi- 
keitimo aiškinimas. „Čia turi tam tikros reikšmės ir išoriniai, 
arba objektyviniai, momentai, ypač pinigų pusėje“ (Žiūr. jau cit. 
Algemeine Volkswirtschaftslehre, 27 pusl.). 

Pirmąjį uždavinį sudaro paklausų ir pasiūlų aiškinimas, po 
kuriais slepiasi jau žinomos mums naudos ir išlaidų sąvokos. 

Paklausai atsiranda iš individo reikmenių, bet tik iš tų reik- 
menių, kurios „kalkuliuojasi mainų apyvartoje“ (Žiūr, „Grund- 
sitze“ II t. 43 pusl), t. v. tų, kurioms individas, išeidamas iš sa- 
vo vartojamojo plano, sutinka mokėti išlaidas. O tatai pareina 
ne tik nuo reikmenės jėgos, bet ir nuo individo piniginio pelno. 
Kiekvienas vartojamasis ūkis turi tam tikras pinigines pajamas, 
ir visas savo reikmenes derina su savo piniginėmis pajamomis, 
kurių dydis ir nustato jo paklausų dydį. Betgi norint tiksliai nu- 
statyti individui ūkio planas nepakanka dar žinoti savo reikme- 
nių stiprumas ir savo pajamų dydis. Savo ūkio planą juo jis 
nustatys geriau, juo geriau iis žinos „kitų svarbiausių 
gėrybių kainas“. Norėdamas išsiaiškinti, kiek pinigų mūsų indi- 
vidas gali išleisti kostiumui, jis prieš tai turi Žinoti kainas tų pro- 
duktų, kurie tenkina svarbesnes reikmenes (duonos, mėsos ir 
p. d.). Ir tuomet individas gali tiksliai nustatyti savo vartojamą- 
jį planą, remdamasis „galutinio vartojimo pelno išlyginimo įsta- 
tymu“: jis taip paskirsto savo išlaidas pirkdamas įvairius pro- 
duktus, kad visose reikmenių tenkinimo srityse paskutinis išlai- 
dų vienetas duotų vienodą vartojamą pelną. Dabar jau indivi- 
das gali pasirodyti prekyvietėje su tam tikrais paklausais. 


Vieni paklausai dar negali išspręsti kainos problemos, reika- 
lingas ir pasiūlų analizas. Ir Lietmanas nustato, kad įvairių gė- 
rybių, kurios reikalingos vartotojams, pasiūlai mainų ūkyje 
vyksta tuo pačiu paskutinio pelno išlyginimo įstatymu, kuris, 
kaip mes jau pripažinome, reguliuoja atskiro ūkininkaujančio as- 
mens elgesį. Panašiai, kaip atskiras ūkininkaująs asmuo tiek ten- 
kina savo kiekvieną reikmenę, kad paskutiniai visų gėrybių 

rūšių pelnai būtų lygūs, panašiai elgiasi ir mainų ūkio pardavėjų 
visuma. Pardavėjas patiekia į prekyvietę tiek kiekvienos gė- 
rybės, kad paskutiniai pelnai, t. y. pelnai, gaunami kiekvienoje 
srityje brangiausio pardavėjo, būtų apytikriai lygūs tose srityse 
(Plg. jau cit. „Allgememe  Volkswirtschaftslehre“ 28 pusl.). 
Esant laisvoms varžytynėms ir palyginti laisvam kapitalų ir 
darbo jėgos judrumui, pasiūlai ir gėrybių kainos, siūlomų dau- 
gelio asmenų, iš tikrųjų turi apsistoti ant tokio lygio, kad bran- 
giausias pardavėjas vidutiniškai gautų tokį pat pelną, kaip ir 
brangiausias pardavėjas kitose šakose“. Priešingai esant, kapi- 
talai ir darbo įėga pereis į kitas gamybos šakas, kur galutinis 
pelnas didesnis. (Plg. jau cit, „Grundsūtze“ II t. 228—229 pusl.). 
Dabar mes jau turime mainų apyvartos organizacinį principą, 
kuris sutampa su atskiro ūkio organizaciniu principu, būtent: 
„Zalutinio pelno išlyginimo įstatymu“. Šis įstatymas duoda mums 
atsakymus į tai, kas reguliuoja pasiūlų ir tuo pat kainų aukštį. 
„Esant laisvoms varžytynėms, kaina turi tendencijos apsistoti 
ant lygio, tolygaus galutiniam pelnui plius pardavėjo išlaidos, 
kuris dar gauna tą galutinį pelną (Plg. „Grundsitze“ 228 pusl.). 
Jei to brangiausio gamintojo išlaidas pavadinsime galutiniu pel- 
nu, tai turėsime tokią trumpą kainos formulą: „Gėrybės kainą 
nustato paskutinės išlaidos ir galutinis mainų ūkio pelnas“. 

Ligi šiol Liefmanas kalbėjo apie pardavėjus. To- 
liau jis prisimena ir pirkėjus. Jei pasiūlų pusėje ti- 
gūruoja paskutinis gamintojas, tai paklausų pusėje pasku- 
tinis vartotojas. Išrikiavus visus vartotojus į vieną eilę, prade- 
dant tais, kurie už duotą prekę gali mokėti aukštesnę kainą. Pa- 
skutinis tos prekės pirkėjas ir bus „paskutinis vartotojas, kuris 
sutinka pirkti prekę prašoma kaina, bet atsisako pirkti bent kiek 
pakėlus kainą. Vartotojas stengiasi už kiekvieną išlaidų viene- 
“ tą gauti bent „galutinį vartojamą pelną“, t. y. tam tikrą minima- 
linį naudos perteklių palyginti su išlaidomis. Tuo būdu viršutinę 
prekės kainos ribą sudarys paskutinė prekės nauda paskutiniam 
vartotojui minus galutinis mainoūkiškas pelnas. 

Dabar mes turime jau dvi kainos formulas. Pasiūlų atžvil- 
giu kaina negali būti mažesnė, kaip paskutinės išlaidos plius 
galutinis mainų ūkio pelnas paskutiniam gamintojui.  Paklausų 
atžvilgiu kaina negali būti didesnė kaip paskutinė nauda minus 
galutinis mainoūkiškas pelnas — paskutiniam vartotojui. Esant 
daugeliui pirkėjų ir pardavėjų aukštutinė ir žemutinė kainos ri- 

bos supuola, ir mes turime vieną visiems kainą, kuri pareina ir 
nuo objektyvinių pasiūlų ir subiektyvinių paklausų faktorių. 

Prie dviejų įstatyiių — „vartojamo pelno išlyginimo“ varto- 
jamame ūkyje ir „galutinio piniginio pelno išlyginimo“ mainų apy- 
vartoje — Liefmanas prideda dar vieną — trečią įstatymą — 
„Zalutinio vartojimo pelno ir galutinio piniginio pelno išlygini- 
mo“ įstatymą, kuris veikia vartojamuose ūkiuose, kurie savo 
pajamų dalį paverčią į taupymo fondą. Naudodamasis šiuo tre- 
čiuoju įstatymų Lieimanas pakeičia antrąją kainos iormulą, pa- 
gal kurią prekės kaina lygi yra paskutinei naudai minus galutinis 
vartojamasis pelnas, ir išveda tokią pilną kainos formulą; „kaina 
vienkart yra: paskutinė nauda minus galutinis mainoūkiškas pel- 
nas ir paskutinės išlaidos plius galutinis mainoūkiškas pelnas“ 
(Žiūr. jau cit. veikalo „Grundsitze“ II t. pusl. 285). Ir galutinai 
remdamasis savo aiškinimais nustato tokią galutinę ir funkcio- 
nalinę kainos definiciją: „Kaina sudaro sumą, išreikštą visuotiniu 
atsiskaitymo vienetų ir dėl to nustatoma visų naudų ir išlaidų 
sulyginimais, kurie eina iš visų ūkininkaujančių subjektų prie 
visų mainų apyvartos gėrybių — sumą, kuriai esant brangiau- 
sias pardavėjas ir turįs mažiausią perkamą jėgą pirkėjas viduti- 
niškai gauna dar galutinį piniginį pelną“. (Žiūr. „Grundsūtze“ 
II t. 285 pusl.). 

R. Liefmano teorija yra sukėlusi aštrių ginčų ekonomiškoje 
literatūroje. Pirmas priekaištas, kuris daromas šiai teorijai — 
tai nepaprastas jos paiiiumas ir neaiškumas. Pagrindinės įo teo- 
rijos sąvokos, būtent: naudos, išlaidų (Kosten) ir pelno 
(Ertrag),kuriomis jis opervoja tyrinėdamas izoliuotą ūki, pinigų 
ūkyje jis skyla į dvi puses ir nustoja savo aiškumo: ios vienkart 
reiškia ir subjektyvinį psichišką jausmą ir objektyvinę pinigų su- 
naudos yra piniginės sumos, bet ne psichiški jausmai, o vartoja- 
mame ūkyje visos išlaidos yra piniginės sumos. Taigi, pelnomame 
ūkyje išlaidos yra psichiški jausmai, o naudos—piniginės sumos: 
priešingai vartojamame ūkyje — išlaidos yra piniginės sumos, 0 
naudos psichiški jausmai. Bet juk psichiški jausmai negali būti 
betarpiškai lyginami su piniginėmis sumomis, 

Toliau, kad psichiškai sulygintų naudas su išlaidomis, indi- 
vidas ių anksto turi žinoit kainas, kuriomis jis gali parduoti savo 
darbo produktus ir pirkti vartojamus daiktus. Dėl to ir teorija 

nustoja buvusi grynai subjektyvinė, kaip ją Lieimanas vadina, 
ir įgauna obiektyvinio pobūdžio. 

Taip pat kiekinis santykis tarp piniginio pelno ir piniginio 
kapitalo vaidina obiektyvinio socialinio reguliatoriaus vaidmenį, 
nepareinantį vien nuo psichiškų vertinimų. 

Savo galutine kainos nustatymo formula R. Liefmanas pri- 
siartina paskutinio naudingumo teorijai. Jo teorija galima būtų 
laikyti lyg ir suderinimu subjektyvinio ir objektyvinio aiškinimo 
metodų, iei ji būtų logiškai aiškiai ir patenkinamai kompo- 
nuota.** 


Prancūzų ekonomistų teorijos. 


Iš naujųjų vertės ir kainos teorijų, kurias mes ligi šiol lietė- 
me, daugiausia buvo kalbėta apie vokiečių ekonomistus (vad. 
Austrų mokyklą ir kitus). Norint plačiau išnagrinėti vertės ir 
kainos teorijas, be abejojimo, tektų paliesti ne tik vokiečių eko- 
nomistus (kurie toli gražu čia ne visi suminėti), bet ir kitų kraš- 
tų. Bet kadangi tai yra nepaprastai sunkus uždavinys “" , tai 
pasitenkinsiu dar prancūzų ekonomistų sintetine vertės ir kainos 
teorijų apžvalga, Ch, ir Ch.-H. Turgconai išnagrinėję senesniųjų 
laikų prancūzų ekonomistus, kurie artimi buvo klasikiškai anglų 
mokyklai, ir paskutinių laikų prancūzų ekonomistus: Courcelle 
-Seneuil, Maurice Block, Gustave de Molinari, Ėmil Levasseur, 
Paul Leroy-Beaulieu, Joseph Rambaud, C. Colson, Alfred Jour. 
dan, Paul Cauwės, Charles Gide, Edmond Villey, Camille Per- 
reau, Henry Truchy, duoda tokį ių vertės ir kainos sintetinį aiš- 
kinimą“ . Svarbiausius prancūzų ekonomistų vertės dėsnius 
sudaro 1) naudingumas (I'utilitė), 2) retumas (la raretė), 3) mai- 
ningumas (I!'echangebilitė) ir pageidaujamumas (la dėsirabilitė), 
“1. Vertės ideja visų pirmiausia suponuoja naudingumą, kai- 
po tam tikrą santykį tarp tenkinamos reikmenės ir daikto. Nau- 


5 Plg. Liefmano teorijos kritiką jau cit. Amonno darbe „Der Stand der 
reinen Theorie“ 305—306 puls. ir Rubin. Sovremennyje ekonomisty na Zapade, 
1927 metais, 320—324, 

55 Bendrą paskutinių laikų (pirmutinio 20 šimtmečio ketvirčio) visuomenės 
ūkio teorijų apžvalgą bando duoti Dr Theo Suranyj - Unger savo veikale Die 
Entwickelung der theoretischen Volkswirtschaftslehre im ersten Viertel des 
20 Jahrhunderts. Jena, Verlag von Gustav Fischer. 1927. 


56 Žiūrėk La Valeur d'aprės les ėconomistes Anglais et Frangais... W ėd. 
par Bass et Charles-Henri Turgeons. Recueil Sirey 1921 metų, pusl. 448 

dingas yra kiekvienas daiktas, kurį laikome tinkamu mūsų reik- 
menėms patenkinti ir dėl to tik daiktai ir turi mūsų akyse vertę: 
„vartojamą vertę, dėl kurios daiktą įgyja ir laiko mainomąją 
vertę, dėl kurios ją nori pirkti ar parduoti“. Gėrybės —naudin- 
gi daiktai — esti įvairaus naudingumo, žmogus, pasirinkdamas 
gėrybes, lygina jas. Naudingumas yra reliatyvinė kokybė, kva- 
litetinis vertės elementas. Būdamas tam tikru santykių tarp 
reikmenės ir gėrybės, naudingumas turi objektą ir subjektą — 
subjektas žmogus, objektas — daiktas. Todėl ir naudingumas 
žmogaus atžvilgiu yra subjektyvinis, daikto atžvilgiu objektyvi- 
nis. Principialiai vertė labiau laikosi subjekto, kaip objekto, žmo- 
gaus, kuris ją stebi ir vertina, kaip daikto, kuriame ji yra reali- 
zuota. Jų niekados negalima atskirti viena nuo kitos. Kalbant apie 
turtus, kurie tenkina nuolatines ir kasdienines žmonijos reikme- 
nes, kaip antai: geležis, medis, vynas, anglis ir kviečiai, obiekty- 
vinis naudingumas atrodo mums įeinąs į vertės idėją, dėl to mes 
esame linkę tikėti, kad jų vertė mažiau pareina nuo mūsų indivi- 
dualinių norų ir mūsų sprendimų, kaip nuo ypatumų, tenkinančių 
mūsų reikmenes. Tuo būdu naudingumas tampa socialiniu, ko- 
lektyvinio vertinimo rezultatu. Bet nereikia užmiršti, kad to 
vertinimo pagrinde yra žmogaus noras—jo reikmenė. Taigi, 
„žmogus yra vertės valdovas“. Nuo žmogaus norų svyravimų, 
nepastovumų pareina ir vertės nepastovumas. 

2) Vertės susidarymui svarbus yra ne tik naudingumas, bet 
ir retumas. Naudingo daikto vertė auga proporcingai jo retu- 
mui ir mažėja proporcingai jo gausumui. Jei naudingumas yra 
daugiau kvalitetinis elementas, tai retumas kvantitetinis. Kai 
vanduo yra retas, jo vertė vra didelė — dykumoje vandens 
stiklas brangiai kainoja. Kai vandens yra labai daug, jo vertė 
lygi nuliui: prie šaltinio vandens stiklas nieko nekainoja — pa- 
kanka nusilenkti, kad iį pasemtum. Taigi iš to tenka padaryti 
išvada, kad jei ir yra pageidaujamų daiktų, bet jų yra tokis dide- 
lis kiekis, kad kiekvienas jo pakankamai gali turėti, kaip antai 
oras ar šviesa, tokie daiktai nebeturi vertės, iie yra neapmoka- 
mai naudingi; visiems nemokamai prieinami. Be naudingumo 
daiktų niekas nesieks, niekas nedės pastangų jiems gaminti, 
niekas nedės aukų jiems įgyti“. Daugelio daiktų naudingumas 

sudaromas Žmogaus pastangomis — ir tik šie nelengvai pri- 
einami daiktai turi vertę. 

Kai kurių daiktų retumas daro juos „brangius“, kitų gausu- 
mas daro juos „bendromis prekėmis“. Viena svarbu yra, kad 
į kiekvieną vertę įeina kvantitetinis elementas — didesnis ar 
mažesnis retumas, kas davė progos prancūzų ekonomistams su- 
prasti vertę kaipo „pagamintą naudingumą“ („utilitė produite“), 
apsunkintą naudingumą („utilitė onėreuse“), „retą naudingumą“ 
(„utilitė rare“"*). Žmogaus darbas taip pat derinamas su verte, 
Didesnis ar mažesnis daikto retumas pardavėjui reiškia ne ką 
kita, kaip tik didesnes ar mažesnes sunkenybes ją pagaminti, 
pirkėjui didesnę ar mažesnę sunkenybę ją įgyti. Ekonomiškas 
retumas nėra paprastas matematiškas retumas. Dėl daikto, ku- 
ris nustojo buvęs naudingu, ekonomiškai negalima pasakyti, jei 
jo kiekis būtų ir labai mažas, kad jis yra retas. Retumas, trak- 
tuojamas kaipo vertės elementas, turi būti daugiau ar mažiau 
disproporcingas mūsų reikmenių ir lėšų sumai. Daiktas gali būti 
labai retas, bet jei jis mums netinka, jis nieko nevertas. Taigi, 
daiktų vertė yra naudingumo ir retumo kombinacijos padaras. 
Paskutinio naudingumo vertės teorija subendrino retumo reak- 
ciją ir naudingumą nustatydama, kad daiktas tegali turėti vertę, 
jei jis yra naudingas ir jo naudingumas kinta santykyje su io re- 
tumu, bet ne matematišku, absoliutiniu retumu, bet ekonomišku 
retumu, — reliatyviniu, nuo kurio prekyvietėje pareina kiekių 
trūkumas palyginti su reikmenėmis. Retumas atsiranda iš sun- 
kumo išgauti iš gamtos norimą naudingumą. Retas daiktas, ku- 
rio esami kiekiai neatitinka tikrų reikmenių, visados suponuoja 
gamybos sunkumus, atsiradusius dėl pirmykščių medžiagų trū- 
kumo, dėl daugelio darbo. Mūsų naudingas triūsas mažina re- 
tumą. Bet perdaug prigaminus gėrybių, jų vertė krinta. „Retas 
naudingumas“, kuris glūdi kiekvienos vertės pagrinde, surištas 
esti su „nugalėtais sunkumais“. 

3) Vertės susidarymui turi reikšmės ne tik kvalitetinis nau- 
dingumo ir kvantitetinis retumo elementas, bet ir galėjimas iš- 
mainyti retą naudingumą. Šis trečias vertės elementas išreiš- 
kia vertę išorinai ir leidžia ją sociališkai matuoti — vartojamą 
vertę paverčia mainomąja. Bet, suprantamas daiktas, ne vie- 

nas tik mainų aktas gimdo vertę. Kad mainų procese susidarytų 
vertė, mainų dalyviams tenka lyginti mainomų gėrybių naudin- 
gumas ir reliatyvinis retumas, ir tik iš to ir atsiranda vertė. 
Vertė nėra esminė daikto kokybė, ji atsiranda iš reikmenės; ji 
neegzistuoja šalia žmogaus. Mainai suponuoja tam tikro balan- 
so nustatymą tarp dviejų norų. Kai šie du norai atsveria vienas 
antrą abiejuose kontragentuose, tai jokių mainų tarp jų nebegali 
įvykti. Bet kai vienas noras prašoka kitą, mainai įvyks, nes 
įvyks mainų dalyvio vidaus sprendimas, vertė nusistatys ir bus 
išreikšta tam tikru mastu. Taigi išeina, kad daiktas socialine 
ir ekonomine prasme tiek teturi vertės, kiek io naudojimas gali 
būti perduodamas kitiems, išmainomas. (Greta su mainomais 
daiktais yra nemainomų daiktų. Prie jų tenka visų pirmiausia 
priskirti žmogaus fizines, intelektualinės ir moralines kokybes. 
Sveikata, pav., yra pirmutinė gėrybė. Bet kadangi sveikata ne- 
perduodamas, nemainomas dalykas, tai ji neturi ekonomiškos 
vertės, nes ji neatskiriama nuo jos savininko. Kai šios asmeniš- 
kos kokybės pasireiškia išorėje savo darbu, jos įgauna vertės, 
jų vertę nustato jų patarnavimų vertė. Darbas turi vertės, nes 
jis duoda galimumo mūsų kokybėms pasireikšti, persiduoti žmo- 
nėms arba pereiti į daiktus. Materialinėie gamtoje gali sutikti 
taip pat neperduodamų gėrybių, kurios neturi ekonomiškos ver- 
tės. Saulė yra reta ir naudinga — be jos negalimas būtų gyve- 
nimas. Bet ji nėra mainoma, nusavinama. Taigi, vertę tegali 
turėti nusavinami daiktai. Vertė atsiranda pirma mainų — iš 
reto naudingumo, bet tik mainai ją socialiai konstatuoja, duoda 
jai apčiuopiamą formą. Nėra vertės ten, kur visiškai negalimi 
mainai. 

4) Kad daiktai turėtų verte, pasak prancūzų ekonomistų, jie 
turi būti 1) naudingi, t. y. tikti tai ar kitai reikmenei patenkinti, 
2) daugiau ar mažiau reti — sunkiai prieinami, 3) mainomi. Iš to 
pareina trys pagrindiniai vertės elementai: kvalitetinis — nau- 
dingumas, kvantitetinis—retumas ir ekspresyvinis — mainingu- 
mas. Ir psichologiškai apibendrindami vertės sąvoką, prancū- 
zų ekonomsstai išveda ią iš pageidaujamumo, kuris suponuoja ir 
visus jos ypatumus. Juk mes negeidžiame daiktų, kurie mums 
nenaudingi, kurių yra perteklius, kurie nėra mainomi. Taigi, 
vertės principas yra psichologiškas, subiektyvinis, esąs pačiame 
žmoguje. NR 

Išnagrinėję prancūzų ekonomistų pažiūras į vertę Ch. ir Ch, 
-H. Turgeonai pripažįsta, kad jie vertės neskiria nuo kainos, o 
šiąją laiko tik „piniginę daiktų vertės išraiška“. Mažiau gilina- 
si į vertės atsiradimo priežastis — į gamybos kaštus, į „pasiūlų 
ir paklausų“ žaismo reikšmę, paskutinio naudingumo principui 
duoda mažiau reikšmės“*-. 


Dėl kai kurių vertės ir kainos probiemos | 
sprendimo būdų. 


Kaip matyti iš aukščiau išdėstytų, toli gražu ne visų, ver- 
tės ir kainos problemos sprendimo hūdų, veltui ieškotume juose 
daugiau ar mažiau visuotinai pripažintos teorijos. Atvirkščiai, 
matome įvairių tos problemos sprendimo būdų, dažnai, kaip at- 
rodo, griežtai priešingų vienas kitam. Iš įvairių vertės ir kainos 
teorijų ne viena yra pretendavusį į vieninteliai tikrą ir galutinę 
vertės ir kainos teoriją. Žinomi yra žodžiai, pasakyti del savo 
teorijos Stuarto Millio „laimei nieko nebeliko daugiau aiškinti 
vertės įstatymuose—nei dabar, nei vėliau: teorija yra baigta“; 
arba Bohm-Bawerkas del savo gamybos kaštų pareiškia, kad jo 
teorijos taip pat yra pagrindinės politiškoje ekonomijoje, kaip 
Ptolomėjaus sistemos pakeitimas astronomijoj Copernico siste- 
ma“ ,taip pat Walras savo pasiūlų ir paklausų pusiausvyros 
teoriją lygina su Newtono. Iš naujų ekonomistų ypač mėgsta 
pabrėžti savo teorijos originalumą Robertas Liefmanas, 


Tačiau, nežiūrint tariamo originalumo irdėsnių priešingumo, 
daugelyje šių laikų teorijų galime rasti ir bendrų pradų. Vien- 
kart išsiai'kina ir kai kurių, kaip atrodė, priešingų ir ginči- 
jamų vertės ir kainos momentų reikšmė. Iš tokių vertės ir kai- 
nos momentų pažymėtini; 1) subjektyvinis ir objektyvinis ver- 
tės ir kainos aiškinimas; 2) statinių ir dinaminių kainų suprati- 
mas; 3) priežastinis ir funkcionalinis kainų aiškinimas; 4) kainos 

ir pajamų paskirstymo problema ir 5) matematiškas kainos ir 
vertės problemų aiškinimas“ . 

1. „Obiektyvizmas“ ir „subjektyvizmas“ šių laikų kainos 
moksle yra tik žodžių priešingybė“, — labai teisingai sako 
Amonnas. Kaip jau matėme iš prancūzų ekonomistų vertės ir 
kainos mokslo sintetinės santraukos, vertė ir kaina turi savyje 
ir subjektyvinį elementą ir objektyvinį. Nebūtų jokių mainų ir 
jokios mainovertės ir kainos, jei nebūtų žmonių, kurie turi reik- 
menių ir šioms reikmenėms patenkinti trokšta gėrybių — ir tai 
tikrai yra subjektyvinis reiškinys. Antra vertus, nebūtų jokių 
mainų ir jokios mainovertės be subjektyvinių žmogaus santykių 
su išoriniais objektais — pageidaujamais mūsų subjektyvinėms 
reikmenėms patenkinti, ką mes vadiname subjektyvine verte. 
Bet gėrybių įgijimas mūsų subjektyviniams tikslams pareina 
nuo objektyvinių sąlygų — retenybės — trūkumo, galėjimo pa- 
dauginti darbu ir techniškomis priemonėmis ir t.t. Todėl ir vi- 
siškai tiksliai tenka priimti Casselio žodžius: „grynai objektyviai 
arba grynai subjektyviai orientuota vertės teorija, kuri duoda 
nusveriančios reikšmės objektyviniam elementui pasiūlų pusėje, 
arba subjektyviniam elementui paklausų pusėje, nėra galima“*;. 

Kad pasiremiant vien subjektyviniu vertės elementu arba 
vien tik objektyviniu negalima konstruoti nuosakios vertės ir 
kainos teorijų, matėme ir iš Oppenheimerio ir Liefmano teorijų, 
iš kurių pirmasis savąją vadina grynai „objektyvine“, o antrasis 
„grynai subjektyvine“, o tuo tarpu pirmoje randame paslėptą 
subjektyvinį, o antroje objektyvinį elementą. 

Pripažįstant subjektyvinį faktorių kainos susidaryme, vargu 
bau tikslu bitų — ir suprantant tą subiektyvinį faktorių, kalpo 
vertę — pašalinti ją iš kainos teorijos. 

2) Kai kurie ekonomistai linkę yra savo vertės ir kainos teo- 
rijoje skirti statiką ir dinamiką (Schumpeteris, Oppenheimeris), 
kiti nemato jokios prasmės tame skirtume (Bėhm-Bawerkas, 
Wieseris ir kiti paskutinio naudingumo teorikai). Pasak Amon- 

no, šis skirtumas turi tik metodo loginės reikšmės. Jis tarnauja 
aprėžtam tikslui — kainų moksle išaiškinti sąryšiui tarp kainų 
ir kaštų. Kainų moksle statika reiškia nekintamą būklę, ku- 
rioje yra duoti visi esminiai momentai ir nekintami dydžiai. Sta- 
tinė kainų problema nėra kainų išaiškinimas duotoje būklėje, bet 
aiškinimas kainų tariant, kad ta nekintama būklė tęsiasi. Ši prie- 
laida esmėje turi reikšmės tik santykiui tarp kainų ir kačitų, nes 
gamyba reikalauja laiko, ir tik jei per tą laiką nė vienas nusta- 
tąs kainų susidarymą faktorius nesikeičia, tai iš tikrųjų gali išsi- 
laikyti tam tikras santykis tarp prcdukto kainų ir reikalingų jam 
pagaminti gamybos priemonių kainų. "Tuo būdu statinis aiški- 
nimas sudaro tik specialinį kainų susidarymo klausimą, kuris 
suponuoja jau buvimą apskritai visuotinio kainų susidarymo dės- 
nių aiškinimo. Tai yra teisingas ir suprantamas statinis kainų 
aiškinimas. Bet nę visiškai tikslu yra, kaip tat daro Oppenhei- 
meris, skirti statinius ir kinetinius kainų santykius, arba klasikai 
darydami skirtumą tarp naturalinių ir prekyvietės kainų. Ne- 
teisinga dėl to, kad tuo būdu norėta išreikšti pagrindinis kainų 
rūšių skirtumas ir priešingumas, kuris neegzistuoja. Juk ir na- 
turalinė kaina yra prekyvietės kaina, bet susidaranti tam tikrose 
sąlygose. Taip pat ir Oppenheimerio „statiniai kainų santykiai“ 
yra nuolatos judančio mainų proceso (kinetikos) kainos, bet tik 
susidariusios tam tikroms sąlygoms veikiant, būtent, nesikeičiant 
judančiame mainų procese kainas nustatantiems faktoriams. Iš to 
galima suprasti, dėl ko klasikų mokyklos ir Oppenheimerio teo- 
rijos yra esmėje statinės ir dėl ko jos apima tik laisvai dauginamų 
gėrybių kainas, nes tik laisvai daug'namose gėrybėse išeina aikš- 
tėn kainos ir kaštų santykio klausimas, dėl to tik šių gėrybių šis 
specialinis santykis juos interesuoja. Suprantama taip pat, dėl 
ko klasikų mokykla sudarė kaštų kainos teoriją, nes interesuo- 
jantis tik laisvai gaminamomis gėrybėmis, visų pirmiausia teks 
kreipti dėmesys į santykį tarp kainų ir kaštų. Ir tuomet, norint 
nustatyti tą santykį, būtinai tenka daryti statinę prielaidą ir iš to 
padaryti išvada, kad kainos vienašališkai pareina nuo kaštų 
kainų. 

Statine būkle vadina kartais ir pusiausvyros būklę. Bet pu- 
siausvyros būklės sąvoka yra daugiaprasmė ir todėl davė progos 
klaidingai suprasti ir statiką. Kainų teorijoje kalbama apie „pa- 
šiūlų ir paklausų pusiausvyrą“. Bet tai dar nereiškia statinės 

būklės, be to, ir pati ta sąvoka nėra visiškai aiški. Dažnai ji te- 
reiškia nuolatinę tarp gamybos ir vartojimo pusiausvyrą, bet tai 
dar netolygu „pasiūlų ir paklausų pusiausvyrai“, bet produktų ir 
jiems gaminti reikalingų gamybos priemonių paklausų pusiau- 
svyrą. 

3) Yra, kaip pirmiau matėme, ekonomistų, kurie kainos pro- 
blemą svarsto funkcionaliai (jų tarpe randame tokius žymius 
ekonomistas, kaip antai—Casselis, Schumpeteris, Walras, Wick- 
sellis ir kit.), ir tokiu, kurie aiškina ją daugiausia priežastiškai. 
Ir tarp tų dviejų priešingybių nėra tokio didelio tarpeklio, kaip 
tat kartais gali atrodyti. Be abejojimo, tai nėra tolygūs vertės 
aiškinimai, ir todėl svarbu išlaikyti tarp jų skirtumas. Funkcio- | 
nalinis pareinamumas tegali būti tik tarp vienkart esančių reiš- 
kinių arba dydžių, priežastinis pareinamumas tik tarp pagal laiką 
viens paskui kitą einančių reiškinių. 


Kainos reiškinys yra tokis reiškinys, kuris savo elementais 
rodo iš karto ir vienalaikumą ir vienas paskui kitą sekimą. Ir tas 
duoda galimimo ir būtino reikalo kainas traktuoti ir funkciona- 
liai ir priežastiškai. 


Nustačius tai paaiškėja manomas paradoksas, kad kaina pa- 
reina nco pasiūlų ir paklausų, ir atvirkščiai, pasiūlai ir paklausai 
nuo kainos, taip pat, kaip kaina pareina nuo kaštų, ir atvirkščiai, 
kaštai nuo kainos. Tikrumoje tai parodo tik, kad esant tam tik- 
ram tarp pasiūlų ir paklausų santykiui tegali būti viena kaina 
ir kad esant tam tikriems kaštams tegali būti tam tikra kaina, 
ir atvirkščiai, esant tam tikrai kainai tegali būti tik tam tikras 
tarp pasiūlų ir paklausų santykis, taip pat esant tam tikrai kai- 
nai tegali būti dedami tik tam tikri kaštai. Bet tuo dar nepasa- 
kyta, kad vienas antrą nustatytų priežastiškai. Priežastingu- 
mas gali būti suprantamas kaipo pareinąs iš vienos ir antros 
pusės — tai yra funkcionalinis pareinaniumas. Taip, pavyz- 
džiui, kainos pasikeitimo priežastimi pradžioje gali būti pasiūlai 
ir paklausai; bet gali būti, kad pradžioje pasikeičia kaina, ir to 
padarinys esti pasiūlų ir paklausų pasikeitimas, kaip tat, pav., 
esti valstybei arba karteliams nustatant kainas. Geriausiai ga- 
lima stebėti šis dvejopas visuomenės ūkio reiškinių traktavimas 
iš sąryšio tarp kainų ir pinigų kiekio ir sąryšio tarp vidujinės pi- 
nigų perkamosios įėgos arba kainų ir devizų kursų. Visų pir- 
miausia čia matome funkcionalinį, vadinasi, savitarpio pareina- 

mumą ir logišką ir vienkart empirišką priežastinio santykio 
galimumą abejomis linkmėmis. Kainų pakilimas praktikoje ga- 
I: būti pinigų kiekio padidėjimo padarinys ir priežastis ir taip 
pat devizų kurso pakilimo ir padarinys ir priežastis. Kaip tas 
sąryšis tikrenybėje pasireiškia, tai yra konkretaus atsitikimo 
klausimas, 

4) Greta su kainos mokslu visuomenės ūkio moksle atskirai 
būdavo sprendžiama visuomenės pajamų paskirstymo proble- 
ma. Visuomenės pajamomis būdavo vadinama kažin kas kita, 
kaip kaina, kurią gauna mainų subjektas per tam tikrą laikotar- 
pi už jo patiektas į prekyvietę gėrybes. Tikrumoje pajamų 
paskirstymo problema yra ne kas kita, kaip tik kainų susidary- 
mo problemos specialinė dalis, kurios uždavinys yra išaiškinti 
tam tikros mainų objektų rūšies kainas — būtent — žemės, ka- 
pitalo ir darbo, kurie neturi jokio tvirto objektyvinio santykio 
su kitais mainų proceso objektais — tai yra gamybos faktorių 
kainų sudarymo ypatumai. 


Visuomenės pajamų paskirstymo problemos atskiras trak- 
tavimas nėra galimas ir dėl to, kad visos kainos, vadinasi, ne 
tik produktų kainos tarp savęs, bet ir gamybos faktorių kainos 
yra savitarpiškai susirišę funkcionaliniu sąryšiu. Todėl ir vi- 
suotinės kainų problemos išsprendimas turi vienkart apimti ir 
pajamų problemos sprendimą, 

5) Vertė ir kaina yra kiekiai, dydžiai, kiekiniai santykiai. 
Vertės ir kainos teorijų uždavinys yra išaiškinti, kaip šie kieki- 
niai santykiai nusistato, kaip jie vienas nuo antro pareina. At- 
rodo, kad šią problemą galima matematiškai svarstyti. Jei kal- 
bama dėl paprasto pareinamumo nedaugelio dydžių, tai tas pa- 
reinamumas gali būti išreikštas ir žodžiais, Subiektyviai suda- 
rant vertę ir kainą, žinoma, matematikos metodas nepritaiko- 
mas, nes subjektyvinių vertinimų negalima išreikšti matemati- 
kos dydžiais. Kalbant dėl komplikuoto daugelio dydžių parei- 
namumo, be matematikos formulų sunku apsieiti, nes tik jos lei- 
džia komplikuotus pareinamumus išreikšti trumpa matematikos 
kalba. 


* * 


„UN: 


Pokariniais laikais, kaip jau matėme, atsirado naujų visuo+ 
menės ūkio teorijų. Paskutinio naudingumo teorija, kuri perei- 
to Šimtmečio gale ir ligi karo turėio žymiausios įtakos vertės ir 
kainos teorijoms vokiečių, amerikiečių, italų ir anglų ekonomis- 
tų, išskyrus, gal būt, prancūzų, kur ši teorija maža turėjo sim- 
patijos dėl „savo perdidelio abstraktumo ir subtelingumo, kas 
menkai tepatenkino prancūzų minties realizmą, mėgstantį aiš- 
kumą ir tikrumą““*, pradeda nustoti visose šalyse savo orumo. 
Naujų teorijų dažnai atmetamas ne pats paskutinio naudingu- 
mo principas, bet daugiau pastangos visą visuomenės ūkio te- 
1iją paremti vienu vieninteliu subiektyviniu paskutinės naudos 
principu. Tas principas, kaip mes jau matėme, visiškai neišme- 
tamas iš naujų teorijų, bet jis užima jau antraeilę vieta. Pasku- 
tinio naudingumo teorijos būklė šiandieną tokia pat. kaip kad 
savo laiku buvo fiziokratų, kai pasirodė 1776 metais Adomo 
Smitho ,„Wealth of Nations“. Austrų mokyklos likimui Adomo 
Smitho veikalo rolę suvaidino daugiausia pasirodymas Casse- 
10 „Theoretische Socialėkonomie“ ir Spanno atkritimas nuo 
ios“. Bet reikia manyti, kad jos įtaka dar negreit išnyks“. 
Savo pozicijai sustiprinti išleistame rinktiniame Wieseriui pa- 
skirtame veikale „Die Wirtschaftstheorie der Gegenwart“ sten- 
giasi nuvainikuoti naujas teorijas“. 

Paskutinio naudingumo teorija, be abejojimo, suvaidino vi- 
suomenės ūkio teorijoje žymų vaidmenį, iškeldama kainos ir 
vertės teorijoje tuos momentus, į kuriuos kitos teorijos nepa- 
kankamai kreipė dėmesį. Olemėni.. 

Naujų teorijų tarpe pasižymi Casselio teorija, kuri supras- 
tina visuomenės ūkio teoriją, priartindama ią prie gyvosios 
realybės. A 

